▼ 2010 ( 485 )\nΘερινό Σινεμά στο ...Ελληνικό\nΟι προβολές του άρχισε ο Θερινός Κινηματογράφος του δήμου ΕΛΛΗΝΙΚΟΥ στο χώρο του πάρκου της πρώην 129 Π.Υ. στη συνοικία της Αγίας Παρασκευής θα συνεχιστούν κάθε Σάββατο και Κυριακή με διαφορετική ταινία έως τα μέσα του Σεπτεμβρίου. Για περισσότερες πληροφορίες, όπως και για το πώς θα φτάσετε εκεί, υπάρχουν στην ιστοσελίδα του δήμου, εδώ: Θερινό Σινεμά στο Ελληνικό\nTo ΠΡΟΓΡΑΜΜΑ των ΤΑΙΝΙΩΝ\nΣΑΒΒΑΤΟ 31 ΙΟΥΛΙΟΥ: Ο Κλέφτης των Ποδηλάτων του Βιτόριο ντε Σίκα\nΚΥΡΙΑΚΗ 1 ΑΥΓΟΥΣΤΟΥ: Ο Κλέψας Του Κλέψαντος του Mario Monicelli\nΣΑΒΒΑΤΟ 7 ΑΥΓΟΥΣΤΟΥ: Η Συμμορία των 11\nΚΥΡΙΑΚΗ 8 ΑΥΓΟΥΣΤΟΥ: "Ζωή σαν τριαντάφυλλο" του Olivier Dahan\n· Αντιδημοκρατικός κατήφορος με εντολή της τρόικας. Η κοινωνία στο χακί.\n· Κυβέρνηση και τρόικα ανοίγουν τα κλειστά επαγγέλματα για τα μονοπώλια με πρόσχημα τον πόλεμο στις συντεχνίες.\n· Αιγαίο και Κόσσοβο στη δίνη γεωπολιτικών συγκρούσεων\n· Η αριστερά μπροστά στις αυτοδιοικητικές εκλογές\n· Αλαβάνος εναντίον Σακοράφα; Φαντασιώσεις θερινής νυκτός.\n· Ντοκουμέντο: 5 κινέζοι αξιωματούχοι στο πλευρό των απεργών\n· Ο ποδοσφαιρικός Μίκης Θεοδωράκης. Μια άγνωστη πτυχή του διάσημου μουσικοσυνθέτη.\nΑκόμα διαβάστε άρθρα των: Δημήτρη Σεβαστάκη, Παναγιώτη Λαφαζάνη, Χρήστου Ρουμπάνη, Βασίλη Κεχαγιά\nΕπίσης διαβάστε συνέντευξη με τον καθηγητή Βασίλη Αλεξίου\nΣκιτσάρουν ο Πάνος Μαραγκός, o Latuff και ο Πέτρος Ζερβός\nΕφημερίδα δρόμος. Αναζητήστε την επίμονα κάθε Σάββατο στα περίπτερα\nΥπόθεση "Κούνεβα" Νο 2!\nΟι μεθοδεύσεις της Κουμουνδούρου για να ακυρώσουν την υποψηφιότητα του Α. Αλαβάνου θυμίζουν την συγκρότηση της λίστας του ψηφοδελτίου του ΣΥΡΙΖΑ για την ΕΥΡΩΒΟΥΛΗ. Τότε κάποιοι για λόγους μικροσυσχετισμών εντός του ΣΥΡΙΖΑ έλεγαν ακριβώς τα ίδια που λέει σήμερα η Κουμουνδούρου δια στόματος της δημοσιογράφου Βούλας Κεχαγιάς στα ΝΕΑ. Τότε πρόβαλαν την υποψηφιότητα της Κωνσταντίνα Κούνεβα χωρίς να έχουν συμφωνήσει μαζί της. (Η ΑΚΟΑ, η Κούνεβα και οι ευρωεκλογές) Το ίδιο κάνουν τώρα με την Σακοράφα! Ιδού οι αποδείξεις:\nΚαι χθες κύκλοι της Κουμουνδούρου εξέφραζαν τη δυσφορία τους για τη διαφαινόμενη πρόθεση του κ. Αλαβάνου να κατέβει ως υποψήφιος περιφερειάρχης την ώρα που ο Αλέξης Τσίπρας έχει συμφωνήσει με συνιστώσες του ΣΥΡΙΖΑ για στήριξη της υποψηφιότητας της Σοφίας Σακοράφα, επαναλαμβάνοντας πως «ο Αλέκος Αλαβάνος δεν χωράει στην απόφαση για στήριξη υποψηφιότητας που ενώνει και συγχρόνως υπερβαίνει τον ΣΥΡΙΖΑ».\nΤο πιο γελοίο όμως σε αυτή την ιστορία είναι ότι ο Δημήτρης Στρατούλης, ανακάλυψε σήμερα πόσο καταξιωμένο και σημαντικό όργανο είναι η Γραμματεία του ΣΥΡΙΖΑ! Ίσως είναι ο μοναδικός συριζαίος που έχει ενστερνιστεί την θεωρία του Α. Μπαλτά για την "λειτουργική ομοφωνία" με την οποία λειτουργεί καθοδηγητικά αυτό το όργανο. Γράφει λοιπόν η κ. Κεχαγιά στο ίδιο κείμενο (Αγριεύει η κόντρα ΣΥΝ με Αλαβάνο):\nΣε ό,τι αφορά την πιθανότητα να κατέβει ο κ. Αλαβάνος υποψήφιος χωρίς να ρωτήσει τον ΣΥΡΙΖΑ ο Δημήτρης Στρατούλης από την Πολιτική Γραμματεία του ΣΥΝ σχολίασε δηκτικά πως «τότε αυτή η υποψηφιότητα δεν θα αφορά τον ΣΥΡΙΖΑ», για να προσθέσει πως η γραμματεία είναι το μόνο αρμόδιο συλλογικό όργανο που μπορεί να εκτιμήσει κάτι τέτοιο για οποιονδήποτε.\nΊσως όμως τα πράγματα να είναι διαφορετικά. Δεν μπορεί ο σ. Στρατούλης τόσα χρόνια στην αριστερά να μην έχει μάθει ότι για τέτοιες αποφάσεις θα πρέπει τουλάχιστον να λέει και η "βάση" την γνώμη της. Όμως, επειδή ο σ. Στρατούλης γνωρίζει ότι δεν υπάρχει πλέον "βάση" στο ΣΥΝ/ΣΥΡΙΖΑ, αλλά μόνον ...Γραμματεία, τότε αναγκαστικά δεν μπορεί να παρθούν οι αποφάσεις με άλλο τρόπο, παρά μόνον από την Γραμματεία!\n«Δεν θέλω να πω τίποτα...»\nΑ. ΑΛΑΒΑΝΟΣ ΓΙΑ ΤΗΝ ΥΠΟΨΗΦΙΟΤΗΤΑ ΣΤΗΝ ΠΕΡΙΦΕΡΕΙΑ ΑΤΤΙΚΗΣ\nΑπέφυγε να ξεκαθαρίσει τις προθέσεις του, αφήνοντας έτσι ανοιχτό επί της ουσίας το ενδεχόμενο να κατέβει υποψήφιος περιφερειάρχης Αττικής στις επικείμενες εκλογές για την Τοπική Αυτοδιοίκηση, ο πρώην πρόεδρος του ΣΥΝ και της Κ.Ο. του ΣΥΡΙΖΑ Αλέκος Αλαβάνος.\n«Δεν θέλω να πω τίποτα... Να το αφήσουμε για μετά τις διακοπές μου;», ήταν η απάντηση που έδωσε όταν ρωτήθηκε από την «Ε» για το εάν επιθυμεί ή όχι να θέσει υποψηφιότητα.\nΔεν επιβεβαίωσε αλλά ούτε και διέψευσε τα σχετικά δημοσιεύματα των τελευταίων ημερών. Η προοπτική της υποψηφιότητάς του -και σε επίπεδο διαφαινόμενης πρόθεσης ακόμη- έχει δημιουργήσει αναταραχή στον ΣΥΝ και στον ΣΥΡΙΖΑ καθώς ο πολιτικός σχηματισμός προσανατολίζεται στη στήριξη υποψηφιότητας που να μην είναι στενά κομματική αλλά ευρύτερης εμβέλειας, ενδεχομένως και από τον σοσιαλιστικό χώρο. Για να καταγραφεί η νέα κοινωνική συμμαχία, ενάντια στο Μνημόνιο και την τρόικα, με τους δυσαρεστημένους και απογοητευμένους του ΠΑΣΟΚ. Ομως, ο κ. Αλαβάνος δεν θέλει να ανοίξει ακόμη τα χαρτιά του.\n«Για μένα το σημαντικό, το πρώτο και κύριο είναι -δήλωσε στην «Ε»- να προχωρήσουν οι διεργασίες που έχουμε ξεκινήσει, όλη αυτή η ομάδα, για τη δημιουργία ενός πλατιού μετώπου, το οποίο θα εκφραστεί στις περιφερειακές εκλογές. Το ποιος θα είναι επικεφαλής είναι δεύτερο ζήτημα. Το πρώτο είναι να γίνει το μέτωπο και βέβαια τα στοιχεία που υπάρχουν για τη δημιουργία αυτού του μετώπου είναι πάρα πολύ αισιόδοξα και έξω από τον χώρο της Αριστεράς και ιδιαίτερα μέσα από τον χώρο του ΠΑΣΟΚ. Αυτό είναι το σημαντικό για μένα και γι' αυτό δουλεύουμε. Μιλάω για την εμφάνιση μιας μετωπικής κίνησης στις εκλογές της Αυτοδιοίκησης και μάλιστα στην περιφέρεια της Αττικής. Η προσπάθεια είναι να υπάρξει αυτή η μετωπική παρουσία που να αμφισβητήσει το Μνημόνιο. Ηδη γίνονται τέτοιες διεργασίες. Το θέμα είναι να έχεις μια ικανή βάση και μετά περνάς σε όλες τις υπόλοιπες συζητήσεις».\nΑν η υποψηφιότητα επισημοποιηθεί και αποδειχθεί ότι δεν είναι απλώς μια κίνηση για τη μέτρηση αντιδράσεων στο πλαίσιο των έντονων διεργασιών σε όλο το φάσμα της αριστεράς, τότε ... «χαιρετίσματα»! Τότε τα νέα για τον ΣΥΡΙΖΑ και κυρίως για τον ΣΥΝ δεν είναι καλά, εκτός κι αν η Κουμουνδούρου έδινε το «πράσινο φως» για επίσημη στήριξη του τέως αρχηγού, κίνηση που και «ενωτική» θα ήτανε και θα αιφνιδίαζε τον Αλαβάνο... Εξάλλου, σύμφωνα με τον Τσίπρα, τέτοιες ώρες «δεν περισσεύει κανείς».\nΗ Κουμουνδούρου και ο Τσίπρας, που θεωρούσαν τον Αλαβάνο εκτός «παιχνιδιού», φέρονται σε παραζάλη διεργασιών με αντικείμενο το πρόσωπο που θα στηρίξει ο ΣΥΡΙΖΑ στην περιφέρεια Αττικής. Την προτίμησή τους συγκεντρώνει η ιδέα για πρόσωπο προερχόμενο από το «σοσιαλιστικό χώρο» σύμφωνα με την προσεκτική διατύπωση των στελεχών του ΣΥΝ η οποία επί της ουσίας παραπέμπει σε πρόσωπα από το ΠΑΣΟΚ που έχουν ανοιχτά διαφοροποιηθεί ή εναντιωθεί στο Μνημόνιο. Κατ’ άλλους αυτό το πρόσωπο έχει βρέθει και ζυμώνει την υποψηφιότητα και στον δικό του χώρο, κατ’ άλλους δεν υπάρχει ακόμη κατάληξη. Στην ονοματολογία του τελευταίου διαστήματος έχουν «παίξει» από τους τρεις βουλευτές του κυβερνώντος κόμματος που ανεξαρτητοποιήθηκαν (Σακοράφα, Δημαράς, Οικονόμου) έως τον σημερινό πρόεδρο της ΑΔΕΔΥ Σπύρο Παπασπύρο και τον Αλέξη Μητρόπουλο, εργατολόγο και μέλος του Εθνικού Συμβουλίου του ΠΑΣΟΚ, χωρίς καμία περίπτωση να επιβεβαιώνεται. Από την Κουμουνδούρου μιλούν για όνομα που θα κάνει την έκπληξη και δεν σκοπεύουν λένε να το μαρτυρήσουν πριν το τρίτο δεκαήμερο του Αυγούστου, προς αποφυγήν παρενεργειών. Την ίδια ώρα αυτή η διαθεσιμότητα για ευρύτερες συνεργασίες προκαλεί «συγκλίσεις» ή «καραμπόλες» στους δήμους με τη Δημοκρατική Αριστερά του Κουβέλη, η οποία επίσης «ψάχνεται» για συνεργασίες με ΠΑΣΟΚ, Οικολόγους Πράσινους και ΣΥΝ αλλά όχι με τον ΣΥΡΙΖΑ (Θου κύριε...).\nΩστόσο ο Αλαβάνος τώρα τους βάζει δύσκολα, γιατί αν ακολουθήσουν χωριστούς δρόμους με το ίδιο ζητούμενο, δηλαδή να εκφράσουν ένα ευρύ μέτωπο δυνάμεων που θα υπερβαίνει την ιστορική αριστερά και θα απλώνεται ως τις παρυφές του σοσιαλιστικού χώρου στήνοντας γέφυρες για να περάσει το ευρύ ρεύμα των απογοητευμένων ψηφοφόρων και μελών του ΠΑΣΟΚ (λες και δεν ήξεραν το δρόμο άμα ήθελαν) κατά δώθε μεριά, τότε ο ανταγωνισμός στην πρώτη και πολυπληθέστερη περιφέρεια της χώρας είναι δεδομένος και θα επαναφέρει τον διχασμό εντός του ΣΥΡΙΖΑ.\nΣε αυτή την περίπτωση, δεν ξέρουμε αν ο «δημοψηφισματικός» χαρακτήρας των εκλογών απέναντι στο Μνημόνιο και την πολιτική κυβέρνησης - τρόικας θα αποδειχθεί τραγωδία πρωτίστως για την αριστερά.... Οι διεργασίες προφανώς θα συνεχιστούν και το μεγαλύτερο μέρος του Αυγούστου. Ας τους φωτίσει ο Θεός, ο Μαρξ, ο Λένιν και δεν ξέρω γω ποιος άλλος....\nΟι πρώτες αντιδράσεις της Κουμουνδούρου στην πιθανή υποψηφιότητα του Α. Αλαβάνου για τις περιφερειακές εκλογές καναγράφονται στην σημερινή ΑΥΓΗ, εδώ:\nΣκεπτικισμός σε ΣΥΝ και ΣΥΡΙΖΑ για ενδεχόμενη υποψηφιότητα του Αλ. Αλαβάνου\nΤι κατάντια είναι αυτή σύντροφοι του ΣΥΡΙΖΑ; Ότι δεν μπορούμε να μάθουμε παρακολουθώντας όλα τα έντυπα,τις συγκεντρώσεις, τα πανελλαδικά όργανα, την Γραμματεία του ΣΥΡΙΖΑ, το μαθαίνουμε από το πάντα ενημερωμένο ΠΡΙΝ. Διαβάζουμε στο τεύχος της 25/7/2010 στην σελίδα 4 σε ανυπόγραφο άρθρο ( δηλαδή της σύνταξης ) με τον τίτλο “ΔΗΘΕΝ “ΑΝΕΞΑΡΤΗΤΑ” ΨΗΦΟΔΕΛΤΙΑ”, τα παρακάτω:“...Σύμφωνα με πληροφορίες του Πριν, το σχέδιο που βρίσκεται σε επεξεργασία είναι να σχηματιστούν ψηφοδέλτια “κατά του μνημονίου” και με διαφωνούντες του ΠΑΣΟΚ, που θα εμφανίζονται ως “ανεξάρτητοι από τα κόμματα”, κάτι σαν μια “ανεξάρτητη” μεταμφίεση ενός πιο ευρύχωρου ΣΥΡΙΖΑ. Στο πλαίσιο αυτό, έχει συμφωνηθεί κοινός βηματισμός όλων των τάσεων του Συνασπισμού, συμπεριλαμβανομένου του Αλέκου Αλαβάνου, χωρίς αυτό να σημαίνει ότι δεν θα υπάρξουν αναταραχές. Ερωτηματικό, για την ώρα, είναι η στάση της ΚΟΕ απέναντι σε αυτή την συμφωνία. Παράλληλα, αναζητούνται κατάλληλα πρόσωπα για τους τρεις κεντρικούς δήμους της χώρας, διαδικασία που εξελίσσεται σε σπαζοκεφαλιά, δεδομένων των βέτο που θέτουν οι συνιστώσες του ΣΥΡΙΖΑ...” Αυτό το κείμενο συνοδεύεται και με φωτογραφία του Α. Αλαβάνου να σιγοψυθιρίζει στο αυτί του Α. Τσίπρα...\nΝομίζουμε ότι οι αναγνώστες μας διαθέτουν στοιχειώδη πολιτικά κριτήρια και μπορούν να αντιληφθούν τις σκοπιμότητες που υπαγόρευσαν την προβολή αυτών των “πληροφοριών”. Όμως ένα άλλο συλλογικό κείμενο που δημοσιεύεται στο ίδιο τεύχος του ΠΡΙΝ, παρά τον βαρύγδουπο τίτλο “Αντικαπιταλιστική επαναστατική γραμμή: ΑΠΟΧΗ – ΑΚΥΡΟ στις εκλογές του ΚΑΛΛΙΚΡΑΤΗ”, περιέχει αρκετά διαφωτιστικά στοιχεία για το πως διεξάγεται η εσωκομματική πάλη στο χώρο ΝΑΡ/ΑΝΤΑΡΣΥΑ. Αν δεν αγοράσατε το ΠΡΙΝ, θα μπορέσετε να το βρείτε δημοσιευμένο στην νέα ιστοσελίδα του, εδώ: http://www.prin.gr/2010/07/antikapitalistikigrami.html. Μιας και ξεκινήσαμε να παραπέμπουμε σε ιστοσελίδες, ας το συνεχίσουμε. Θα θέλαμε να επισημάνουμε δύο κείμενα που αξίζει να τα διαβάσει κανείς, ανεξάρτητα αν συμφωνεί ή διαφωνεί με το περιεχόμενό τους.\nΤο ένα καταλήγει με την φράση: “Η απαξίωση της έννοιας ‘κόμμα’ είναι για την Αριστερά ο σύντομος δρόμος προς την αυτοκτονία. Ο αργός είναι να διατηρήσει τον τρόπο λειτουργίας των κομμάτων της ως έχει και ευρίσκεται!”. Το κείμενο με τον τίτλο: “Δημήτρη μου, Καζάκη μου… Άλλο Βούδας κι άλλο Κούδας!” αφορά “Μερικές κριτικές σκέψεις για ένα προβληματικό άρθρο” που είχε δημοσιευθεί στην εφημερίδα “ΔΡΟΜΟΣ”. Θα το βρείτε στην ιστοσελίδα Left G700 . Το 1ο μέρος εδώ: http://leftg700.blogspot.com/2010/07/blog-post_19.html και το 2ο μέρος εδώ: http://leftg700.blogspot.com/2010/07/blog-post_24.html\nΤο άλλο σχολιάζει την παράπλευρη αφίσα της ΚΟΕ ως εξής: Απόπειρα διαχείρισης της ήττας και μετατροπής της υπόθεσης ανατροπής του ασφαλιστικού σε ζήτημα κοινοβουλευτικής διαχείρισης χαρακτήρισαν ορισμένες δυνάμεις της αντικαπιταλιστικής Αριστεράς την καμπάνια της ΚΟΕ. «βουλευτές του ΠΑΣΟΚ ψηφίστε ΟΧΙ". Έχει τον τίτλο “Ο ΣΥΡΙΖΑ και οι σειρήνες της Δημοκρατικής Συμπαράταξης” και είναι δημοσιευμένο στην ιστοσελίδα “ΑΝΤΑΡΣΥΑ των μελών”. Καλό διάβασμα...\nΟι «Γενίτσαροι» και οι «Τσάροι» του ΣΥΝ/ΣΥΡΙΖΑ\nΤο παρακάτω e-mail από το «συντονιστικό της θεματικής περιβάλλοντος του ΣΥΡΙΖΑ» έγινε αφορμή να ξεκινήσει η συζήτηση για διαγραφές στον ΣΥΝ/ΣΥΡΙΖΑ:\nSent: Thursday, July 15, 2010 11:45 AM\nSubject: [perivallonsyriza] ΔΙΑΓΡΑΦΗ ΑΠΟ ΤΗ ΛΙΣΤΑ\nη λίστα επικοινωνίας και συντονισμού στην οποία συμμετέχουμε δημιουργήθηκε και αφορά στο ΣΥΡΙΖΑ. Στόχος της ήταν και εξακολουθεί να είναι η διαμόρφωση της πολιτικής του ΣΥΡΙΖΑ σε θέματα περιβάλλοντος καθώς και η παρέμβαση του πολιτικού αυτού χώρου σε ανάλογα θέματα.\nΩς εκ τούτου οι σύντροφοι Χαρά Παπαϊωάννου και Σάκης Κουρουζίδης, οι οποίοι αποφάσισαν να συμμετέχουν και από θέσεις ευθύνης (Κεντρική Επιτροπή) στο κόμμα "Δημοκρατική Αριστερά" δεν μπορούν πλέον να συμμετέχουν στη λίστα της θεματικής "πόλη, περιβάλλον, οικολογία" του ΣΥΡΙΖΑ.\nΓια λόγους ηθικής τάξης, παρακαλούμε και όσους άλλους συντρόφους έχουν κάνει ανάλογη πολιτική επιλογή να το δηλώσουν ώστε να διαγραφούν από την παρούσα λίστα.\nτο συντονιστικό της θεματικής\nΗ «θεματική περιβάλλοντος» του ΣΥΡΙΖΑ είναι η πιο μαζική και η πλέον παραγωγική θεματική ομάδα που λειτουργεί στα πλαίσια του ΣΥΡΙΖΑ. Και είχε καταφέρει να έχει ένα επίπεδο διαλόγου και συνεννόησης παρά τις υπαρκτές πολιτικές διαφορές σε αντίθεση με άλλες θεματικές όπως π.χ. το «δίκτυο συνδικαλιστών του ΣΥΡΙΖΑ». Αυτό το «δίκτυο» στήθηκε μόνο και μόνο για να χειραγωγήσει την πολιτική στο εργατικό χώρο και να κουκουλώσει τις σημαντικές πολιτικές διαφορές που υπάρχουν και δεν επιτρέπουν την ενιαία συνδικαλιστική έκφραση του ΣΥΡΙΖΑ στους μαζικούς χώρους.\nΌπως έχουμε επισημάνει και σε παλαιότερα κείμενά μας το Τσιπρέικο κατάφερε να κάνει παραμάγαζο του ΣΥΝ τον ΣΥΡΙΖΑ και με την ευγενή συνδρομή συμμάχων (όπως το ΚΟΚΚΙΝΟ, η ΡΟΖΑ, το ΞΕΚΙΝΗΜΑ και ορισμένοι «ανένταχτοι» παράγοντες) με συνδετικό κρίκο την πρασινοκόκκινη συνιστώσα του ΣΥΝ. Μετά το συνέδριο του ΣΥΝ και την αποχώρηση της Α.Π. όλοι αυτοί συγκρότησαν τους Γενίτσαρους του Τσιπρέικου και ανέλαβαν να διεκπεραιώσουν τις βρώμικες δουλειές που έχουν απομείνει, ώστε να ολοκληρωθεί η διάσπαση. Μια από αυτές είναι και η όξυνση του μετώπου απέναντι στην ομάδα του Λαφαζάνη.\nΚαι πάλι για τα ...ΙΟΥΛΙΑΝΑ\nΗ συγκυρία ενδείκνυται για ιστορικές συγκρίσεις. Όμως, ελάχιστες αναφορές για αυτό το θέμα υπήρξαν στα ΜΜΕ. Μια από αυτές τις εξαιρέσεις ήταν το 8σέλιδο αφιέρωμα της εφημερίδας “Δρόμος”(Κομμάτια από αυτό το αφιέρωμα δημοσιεύονται στο ιστολόγιο http://istoriologio.blogspot.com/). Αν και πέρασαν 45 χρόνια από τα “Ιουλιανά” φαίνεται ότι το πολιτικό σύστημα, μαζί με αυτό και η Αριστερά, θέλουν να τα ξεχάσουν. Γιαυτό και σιωπούν. Όμως στα παλικάρια του Περισσού δεν αρμόζει η σιωπή, για αυτό “κραυγάζουν”. Η τέχνη της παραποίησης της ιστορικής πραγματικότητας είναι ένα επίκτητο χαρακτηριστικό που έχει ενσωματωθεί πλέον είναι στο πολιτικό και ιδεολογικό τους DNA.\nΟ Κυριακάτικος ριζοσπάστης (18/7) στο άρθρο των 4.980 λέξεων με τίτλο“ΙΟΥΛΙΑΝΑ: Γεγονότα που σημάδεψαν τη νεότερη ιστορία της Ελλάδας” φροντίζει εξ αρχής να ξεκαθαρίσει την θέση του. Στην 2η παράγραφο δηλώνει “Η σημασία τους καθορίζεται από τη μεγάλη όξυνση και τη διάρκεια που πήραν οι εγχώριες ενδοαστικές αντιθέσεις, πάντα σε συνδυασμό με την άμεση εμπλοκή του ξένου παράγοντα (ΗΠΑ) και τους γενικότερους σχεδιασμούς του στην περιοχή (Κυπριακό) και που έστρωσαν το δρόμο για την επιβολή της δικτατορίας.” παραβλέποντας την πολιτική σημασία του “λαϊκού παράγοντα” και την καταλυτική παρέμβασή του στις εξελίξεις.\nΓια το ΚΚΕ, ο “λαϊκός παράγοντας” είναι το ίδιο αυτοπροσώπως και κανένας άλλος. Ότι δεν το ελέγχει ή δεν είναι καθοδηγημένο από το ίδιο είναι δημιούργημα των κύκλων της αντίδρασης. Γιαυτό και το “Πολυτεχνείο” ήταν προβοκάτσια. Γιαυτό και οι λαϊκές αντιδράσεις ενάντια στα καθεστώτα του υπαρκτού σοσιαλισμού, όπως η “άνοιξη της Πράγας”, ήταν έξωθεν υποκινούμενες ενέργειες. Γιαυτό ο “Μάης του 68” ήταν οι εξεγερσιακές αυταπάτες των μικροαστών...\nΕίναι γνωστή η κριτική του ΚΚΕ για την ΕΔΑ και τους Λαμπράκηδες για την δεξιά γραμμή που ακολουθούσαν στο κίνημα. Όμως το συγκεκριμένο άρθρο του ριζοσπάστη πλέκει το εγκώμιό τους και τους υποδεικνύει ως τους γνήσιους εκφραστές του μαζικού κινήματος. Γιατί άραγε; Επειδή θέλει να κρύψει τον πραγματικό χαρακτήρα εκείνης της εξεγερσιακής περιόδου που θύμιζε Δεκέμβρη 2008. Επειδή η σημασία των Ιουλιανών δεν περιορίζεται μόνον στην “στην μεγάλη όξυνση και την διάρκεια που πήραν οι εγχώριες ενδοαστικές αντιθέσεις ...” αλλά και στην αυτονόμηση του “λαϊκού παράγοντα” από τις ηγεσίες ΚΚΕ/ΕΔΑ που προσπαθούσαν να ποδηγετήσουν και να καταστείλουν το μαζικό κίνημα – είτε ήταν αυθόρμητο, είτε οργανωμένο – όταν παρέκκλινε από τις κατευθύνσεις που διαμόρφωναν τα καθοδηγητικά τους κέντρα.\nΓι αυτό και ένα μεγάλο μέρος του άρθρου του ριζοσπάστη για τα “ΙΟΥΛΙΑΝΑ” καταναλώνεται στις γνωστές συνωμοσιολογίες, πως από το σαμποτάζ του Παπαδόπουλου στον Έβρο καταλήξαμε στην χούντα. Κι όλα αυτά τα έπαθε ο λαός μας γιατί έτρεφε αυταπάτες και τζάμπα βγήκε στο δρόμο. Είναι αποκαλυπτικό το παρακάτω απόσπασμα: “Βεβαίως, η Ενωση Κέντρου πήρε και κάποια μέτρα που τότε φάνταζαν δημοκρατικά και που, εξαιτίας των Ιουλιανών, οδήγησαν ορισμένους ιστορικούς στο συμπέρασμα πως επρόκειτο για μέτρα που τρομοκράτησαν την άρχουσα τάξη, η οποία, τάχα, φοβήθηκε πως άνοιγαν οι «δυνατότητες προς μια πολιτική εξέλιξη, που μακροπρόθεσμα θα έθετε τέρμα στα προνόμιά της» (Ν. Σβορώνου: «Επισκόπηση της Νεοελληνικής Ιστορίας», εκδόσεις «Θεμέλιο», σελ. 149).” Σύμφωνα με τους ηγέτες του Περισσού που κατακρίνουν τον Ν. Σβορώνο, είναι μαρξιστικά - λενινιστικά τεκμηριωμένο ότι μόνον το ΚΚΕ φοβάται η αστική τάξη. Γι αυτό και τα ΙΟΥΛΙΑΝΑ ήταν ενταγμένα εξυπηρέτηση των στόχων των κυρίαρχων τάξεων και τις διευκόλυναν μάλιστα κάνουν πιο σύντομα το πραξικόπημα που σχεδίαζαν. Να πως καταλήγει το άρθρο: Το κατεστημένο στην Ελλάδα και οι ξένοι σύμμαχοί του είχαν ήδη αυτό που ήθελαν για να προχωρήσουν στην εφαρμογή των σχεδίων τους. Η ΕΔΑ δεν μπορούσε να τους εμποδίσει, το ΚΚΕ ήταν παράνομο. Ετσι οι εξελίξεις οδήγησαν στο στρατιωτικοφασιστικό πραξικόπημα και τη δικτατορία του Απρίλη 1967.\nΤα ΙΟΥΛΙΑΝΑ λοιπόν για το ΚΚΕ, ήταν κάτι σαν το ΠΟΛΥΤΕΧΝΕΙΟ, το οποίο ως προβοκάτσια απέβλεπε να ακυρώσει την φιλελευθεροποίηση του Μαρκεζίνη και έφερε μια πιο σκληρή χούντα, την χούντα του Ιωαννίδη. Που είσαι Λ. Κύρκο να δεις πως κλέβουν τα ερμηνευτικά του σχήματα οι σύντροφοι του Περισσού!\nΔιαβάζοντας παρόμοια κείμενα, όπως αυτό του “ρ” για τα ΙΟΥΛΙΑΝΑ, θα έπρεπε να λύνονται όλες οι απορίες που εκφράζουν διάφοροι αριστεροί γιατί η νεολαία που δεν έχει ακόμα κάψει τα μυαλά της, φτύνει την αριστερά και στρέφεται στον αντιεξουσιαστικό χώρο.\nΑποκαλύπτεται το σκάνδαλο παράδοσης της χώρας στο ΔΝΤ. Πώς Παπανδρέου και Προβόπουλος έστησαν τις μπίζνες με την Goldman Sachs, επιταχύνοντας τη χρεοκοπία. Μιλούν στο Δρόμο Αλέξης Τσίπρας - Βασίλης Μουλόπουλος\nΗ καταδίκη των εργαζομένων έχει πλέον και τη σφραγίδα της ΓΣΕΕ\nΕξαγορές και συγχωνεύσεις στις τράπεζες, που ενισχύονται προκλητικά με δισεκατομμύρια\nΟ πόλεμος Κόκκαλη - Βαρδινογιάννη και ο ρόλος του Νίκου Κωνσταντόπουλου\nΜια αποκαλυπτική συνέντευξη της πανεπιστημιακού Τζίνας Πολίτη\nΟ Γιώργος Μανιάτης μιλά στο Δρόμο για το Αριστερό Βήμα Διαλόγου και Κοινής Δράσης\nΕπίσης, συνεντεύξεις με τον Παλαιστίνιο αγωνιστή Τζαμάλ Τζούμα και τον Μπασάντα από το Νεπάλ\nMη χάσετε το νέο ένθετο Δρόμοι της Ιστορίας, που είναι αφιερωμένο στα Ιουλιανά\nΚαι όπως κάθε Σάββατο αποκαλυπτικά ρεπορτάζ για την κοινωνία, τους εργαζόμενους, τη νεολαία\nΔρόμος, η εφημερίδα που γράφεται από όλη την αριστερά για όλη την αριστερά\nΗ ΑΔΕΔΥ το παίζει ..."θέατρο του δρόμου"!\nΜερικές σκηνές από την συγκέντρωση/θεατρική παράσταση της ΑΔΕΔΥ έξω από την βουλή την ημέρα που ψηφίζεται (15 Ιούλη 2010) κατ' άρθρο το ασφαλιστικό των δημοσιών υπαλλήλων. Αυτή η εκδήλωση ήταν τελευταία κινητοποίηση της ΑΔΕΔΥ πριν τις θερινές διακοπές. Το δημοσιοϋπαλληλικό κίνημα αφοσιώνεται από τώρα στα "μπάνια του λαού". Αγωνιστικό ραντεβού τον Σεπτέμβρη...\nΌμως άλλες εποχές τα πράγματα ήταν διαφορετικά. Την ίδια ημέρα του Ιούλη (15 Ιούλη 1965) ξεκίνησαν τα “Ιουλιανά”. Είχαν διάρκεια 70 ημερών και έριξαν δύο κυβερνήσεις...\nΣημείωση: Η μουσική μπάντα και η παράσταση δεν ήταν αυτοσχεδιασμός από διαδηλωτές αλλά από επαγγελματίες ηθοποιούς και μουσικούς που είχε προσλάβει η ΑΔΕΔΥ για αυτή την περίσταση. Ελπίζουμε στην επόμενη συγκέντρωση να μην προσλάβει και μετανάστες για να κρατούν τα πανό...\nΠρόεδρε Αλέξη πονάνε τα μυαλά μας, βγάλε μια ανακοίνωση να ‘ρθούμε στα καλά μας\nΟ ΣΥΝ ΓΛΑΣΤΑ του ΤΖΙΓΓΕΡ\n...και μια σχετική αναδημοσίευση από την ιστοσελίδα "Σκέψεις για τον ΣΥΡΙΖΑ"\nΠεριττό να σας περιγράψω το ντελίριο ενθουσιασμού που έχει καταλάβει φίλους και οπαδούς του αγαπημένου μας κόμματος για την επιτυχία που είχαμε ως χώρος, να καταλάβουμε τον προεδρικό θώκο της τριφυλλάρας. Το ντελίριο έχει συνεπάρει και τους οπαδούς του Παναθηναϊκού, που βλέπουν ότι με τέτοιο πρόεδρο, ο Μαρινάκης χέστηκε πάνω του.\nΜοναδική παραφωνία κάποιοι ελάχιστοι οπαδοί του Παναθηναϊκού που νοσταλγούν τις χουντικές μέρες του Ασλανίδη και αρνούνται να δουν τις λαμπρές δυνατότητες της αριστερής προεδρίας Κωνσταντόπουλου. Δηλαδή τι φοβούνται; Ότι αντί ο κυρνίκος να υπερασπίζεται την ομάδα στην οποία είναι πρόεδρος θα εφαρμόζει μια πολιτική ουράς στον Ολυμπιακό; Ας μην ξεχνούν οι βαζέλες ότι άλλο είναι η πολιτική, και άλλο είναι το ποδόσφαιρο.\nΕπειδή πέρα από καλές σχέσεις με το περιβάλλον Αλαβάνου, έχω εξαίρετες σχέσεις και με το περιβάλλον Τσίπρα, μου προώθησαν ένα μέιλ που έφτασε στα γραφεία της Κουμουνδούρου, από έναν απογοητευμένο οπαδό του κόμματος. Ο συγκεκριμένος σύντροφος απαιτεί μια ανακοίνωση που να προστατεύει το κόμμα.\nΔημοσιεύω την επιστολή του συντρόφου, διότι με συνεπήρε ο τίτλος του μηνύματος: «ΤΑ ΜΥΑΛΑ ΜΑΣ ΠΟΝΑΝΕ». Το θεωρώ σύνθημα παρασάγγας καλύτερο από «τις ανάγκες των πολλών» και το «ΣΥΡΙΖΑ στη Βουλή και στους αγώνες. Είναι στο χέρι μας!».\nΠροτείνω άμεσα να υιοθετηθεί ως το βασικό σύνθημα του ΣΥΡΙΖΑ στις επόμενες εκλογές. Συνδυάζεται και με την επέλαση του ΔΝΤ, καθότι δεν πονάνε μόνο τα μυαλά μας, αλλά και ο κώλος μας.\nΑν παρατηρήσετε προσεκτικά, θα δείτε ότι ο συγκεκριμένος σύντροφος, σοφά ποιώντας, έστειλε την επιστολή του και στο τμήμα αθλητισμού και στο τμήμα πολιτισμού της ΚΠΕ του ΣΥΝ. Σου λέει, έτσι όπως μπλέξαμε τη γραβάτα με το σώβρακο, άντε βγάλε άκρη για το τίνος αρμοδιότητα είναι η κίνηση Κωνσταντόπουλου. Σωστός!\nFrom: S******* Κ*********\nTo: info@syn.gr ; info@syriza.gr ; grafeia@syriza.gr ; tsipras@syn.gr ; politistiko@syn.gr ; vitsasd@syn.gr ; info@neolaiasyn.gr ; athl@syn.gr ; syn@parliament.gr\nSent: Wednesday, July 14, 2010 9:11 AM\nSubject: ΤΑ ΜΥΑΛΑ ΜΑΣ ΠΟΝΑΝΕ\nΔεν πάει άλλο. Ο κύριος Νίκος Κωνσταντόπουλος είναι ο νέος πρόεδρος της Π.Α.Ο Α.Ε. Περιμένω ως ψηφοφόρος μια ανακοίνωση-τοποθέτηση που να προστατεύει το κόμμα και τη συμμαχία στην οποία ανήκει και κυρίως αυτούς που ψηφίζουν από το στραπάτσο του να είναι ένα πρώην ηγετικό στέλεχος πρόεδρος στη χειρότερη κατηγορία Ανωνύμων Εταιρειών που μπορεί να σηκώσει τώρα η κοινωνία. Δεν με ενδιαφέρει να προστατευτεί ο κύριος Κωνσταντόπουλος, για τον οποίο δεν υπάρχει σωτηρία, ούτε ψυχής ούτε πρακτική (αρκεί να δείτε τις αντιδράσεις των οπαδών του ΠΑΟ διαδικτυακά και μόνο τότε θα καταλάβετε τι ακριβώς τον περιμένει). Αυτός τις έκανε τις επιλογές του… Θέλω να προστατευτούν οι χιλιάδες ψηφοφόροι που βλέπουν πρώην ηγετικά στελέχη είτε να γίνονται πρόεδροι σε ΠΑΕ είτε να δεξιώνονται επιχειρηματίες-εν δυνάμει εθνικούς ευεργέτες- είτε να ιδρύουν νέους γλυκανάλατους φορείς εν μέσω τέτοιας έντασης της κοινωνικής και ταξικής πάλης και να μην επιστρέφουν και τις έδρες τους σε αυτούς που τους ψήφισαν.\nΠολύ φοβάμαι ότι μιλάω στου κουφού την πόρτα και ότι θα λείπετε σε διακοπές, όπως πριν λίγες μέρες που ο «αγαπητός» κύριος Πάγκαλος δήλωνε «…οι νεκροί της Marfin κάηκαν από δολοφόνους ακροαριστερούς, που είχαν εγκολπωθεί τα κηρύγματα της κ. Παπαρήγα, του κ. Τσίπρα και άλλων τέτοιων…» και δεν βγήκατε να τον ξεβαφτίσετε όπως το ΚΚΕ (και τιμή του που πρόλαβε να του απαντήσει και σε τέτοια ένταση).\nΟ τίτλος του θέματος είναι σύνθημα σε πανό φίλων του ΠΑΟΚ και δεν απέχει και πολύ από την πραγματικότητα για πολλούς απ’ όσους σας υποστηρίζουν πολιτικά.\nένας υπομονετικός απογοητευμένος\nΔιόδια STOP! Άρνηση πληρωμής στις Αφίδνες 14-7-2010\nΚαι γαμώ τα κόμματα έχουμε σύντροφοι\nΑναδημοσίευση από την ιστοσελίδα "Σκέψεις για τον ΣΥΡΙΖΑ"\nΤι πολυμετοχικός, τι πολυτασικός\nΟι οχτροί μας οι ζουλιάρηδες λένε για τον Συριζα ότι δεν γεμίζουμε ταξί ούτε με τον ταξιτζή, τα κανάλια λένε ότι συνέχεια διασπόμαστε, οι επαναστάτες σύντροφοι μας κατηγοράνε ότι είμαστε μαζί για τα λεφτά, οι αναθεωρητές σύντροφοι μας κατηγοράνε ότι είμαστε αριστεριστές, οι αριστεριστές σύντροφοι μας κατηγοράνε ότι είμαστε αναθεωρητές, κάτι γείτονες μας κατηγοράνε ότι ο Τσίπρας γελάει άμα δει κάμερα και ούτω καθεξής.\nΑγνοούν όμως όλοι αυτοί οι οχτροί μας οι ζουλιάρηδες, ότι ο Συριζα και δη η ψυχή του Συριζα, ο Συνασπισμός, είναι το πιο πετυχημένο κόμμα της σύγχρονης ελληνικής ιστορίας. Τελευταία επιτυχία για την οποία όλοι οφείλουμε να αισθανόμαστε υπερήφανοι είναι η ανάληψη της προεδρίας του Παναθηναϊκού από τον πρώην πρόεδρο του ΣΥΝ, τον κυρνίκο Κωνσταντόπουλο.\nΠοιο άλλο κόμμα έχει να παρουσιάσει τέτοια επιτυχία; Ποιο άλλο κόμμα έχει βγάλει υπουργούς, βουλευτάδες με τη σέσουλα, πρωθυπουργικούς συμβούλους, επιχειρηματίες, επιτρόπους και επιτροπίνες, και προέδρους ομάδων; Πείτε μου πραγματικά, ποιο άλλο κόμμα έχει να παρουσιάσει τέτοιες επιτυχίες;\nΠοιο άλλο κόμμα έχει τέτοιες επιτυχίες ειδικά για τους πρώην προέδρους του: Πείτε μου, πού είναι ο Έβερτ; Πού είναι ο Καραμανλής; Πού είναι ο Σημίτης; Ποια αξιώματα έχουν αυτοί οι τενεκέδες; Ποιες θεσμικές θέσεις έχουν καταλάβει;\nΔελτίο τύπου της "Πρωτοβουλίας"....\nΕκδόθηκε το 1o δελτίου τύπου της "πρωτοβουλίας για τον διάλογο και την κοινή δράση της Αριστεράς" το οποίο και δημοσιεύουμε παρακάτω. Απέκτησε πλέον και όνομα:\nΗ περαιτέρω διεύρυνση της πρωτοβουλίας και ο προγραμματισμός των πρώτων δημοσίων παρεμβάσεών της ήταν το αντικείμενο της πρώτης ανοιχτής, γενικής συνέλευσης του Αριστερού Βήματος Διαλόγου και Κοινής Δράσης, το οποίο συγκροτήθηκε την περασμένη Τρίτη, 6 Ιουλίου, με τη δημοσιοποίηση έκκλησης 77 (ήδη, έχουν αυξηθεί σε 172) διανοουμένων, καλλιτεχνών, συνδικαλιστών και αγωνιστών του ευρύτερου αριστερού χώρου. Η συνέλευση πραγματοποιήθηκε τη Δευτέρα, 12 Ιουλίου, στην κατάμεστη αίθουσα του συλλόγου εργαζομένων της Τράπεζας της Ελλάδας και κατέδειξε την ευρύτατη ανταπόκριση της πρωτοβουλίας. Τις αμέσως επόμενες ημέρες, θα ανοίξει η διαδικασία συλλογής υπογραφών, χωρίς περιορισμούς, με τη δημιουργία ιστοσελίδας του «Αριστερού Βήματος», η οποία θα αποτελέσει και βασικό μέσο ανάπτυξης του διαλόγου. Παράλληλα, θα επιδιωχθούν συναντήσεις αντιπροσωπείας του «Βήματος» με όλα τα κόμματα της Αριστεράς.\nΓια τη διευκόλυνση της επικοινωνίας μεταξύ των συντελεστών του «Αριστερού Βήματος» και την οργάνωση των πρωτοβουλιών του, η συνέλευση όρισε ομάδα συντονισμού από τους: Νάντια Βαλαβάνη, Γιώργο Ζιόβα, Γρηγόρη Καλομοίρη, Γιώργο Μανιάτη, Ευτύχη Μπιτσάκη, Σπύρο Σακελλαρόπουλο και Αλέξανδρο Χρύση. Στο διάλογο παρενέβησαν, πλην των προαναφερθέντων, οι Διονύσης Τσακνής, Θανάσης Μπαρτζώκας, Κώστας Τζιαντζής, Κατερίνα Γεωργαντά, Παναγιώτης Σωτήρης, Θανάσης Καψαμπέλης, Δημήτρης Τσίτκανος, Δημήτρης Μπελαντής, Πέτρος Παπακωνσταντίνου, Δημήτρης Κωνσταντακόπουλος, Μιχάλης Βασιλάκης, Δημήτρης Σεβαστάκης και Σωτήρης Δημητρίου.\nΣτο σύντομο διάστημα που μεσολάβησε από την παρθενική εμφάνιση της πρωτοβουλίας μας, η κυβερνητική πλειοψηφία, με τη στήριξη του πιο νεοφιλελεύθερου τμήματος της Δεξιάς και την ηθική συμπαράσταση του ακροδεξιού ΛΑΟΣ, πέρασε το νομοσχέδιο εκθεμελίωσης των κοινωνικών ασφαλίσεων και των εργασιακών κατακτήσεων. Κοινή ήταν η εκτίμηση των συμμετεχόντων στη συνέλευση του «Αριστερού Βήματος» ότι τα σφαγιαστικά μέτρα που επιβάλλει η τρόικα κυβέρνηση- Ε.Ε.- ΔΝΤ στο πλαίσιο του διαβόητου μνημονίου μπορούν και πρέπει να ανατραπούν από ένα ανασυγκροτημένο, ενωμένο και ανεξάρτητο λαϊκό κίνημα, πέρα από την κηδεμονία οποιασδήποτε γραφειοκρατίας. Ότι ο κοινωνικός πόλεμος που κηρύχθηκε από τις δυνάμεις της ιδιόμορφης «κατοχής» στο εργαζόμενο ελληνικό έθνος δεν κρίθηκε, δεν τέλειωσε, αλλά μόνο τώρα αρχίζει! Δεν αναγνωρίζουμε κανένα τετελεσμένο! Στη νέα περίοδο της παρατεταμένης λαϊκής αντίστασης που αρχίζει, με προοπτική την πλήρη ανατροπή του μνημονίου, η αλληλεγγύη, η δημιουργική αλληλεπίδραση και η ενωτική δράση όλων των αριστερών δυνάμεων και ευρύτερα όλων των αδιάφθορων, ανυπότακτων δυνάμεων της ελληνικής κοινωνίας, είναι εκ των ων ουκ άνευ για τη νικηφόρα προοπτική του κινήματος.\nΟι ηλεκτρονικές εκδόσεις εφημερίδων της ΑΡΙΣΤΕΡΑΣ\nΕυχάριστη έκπληξη ήταν η σχεδόν ταυτόχρονη ανανέωση και η βελτίωση των ηλεκτρονικών σελίδων της “ΕΠΟΧΗΣ” και του “ΠΡΙΝ”. Παρ' όλο ότι υπήρχαν εδώ και χρόνια οι ιστοσελίδες τους, εκεί δεν μπορούσες να έχεις άμεση πρόσβαση στα κείμενα της έντυπης έκδοσης. Οι ηλεκτρονικές εκδόσεις των εφημερίδων είναι σίγουρο ότι ανταγωνίζονται την έντυπη κυκλοφορία τους και την μειώνουν, αφού ένα μέρος του αναγνωστικού τους κοινού που έχει πρόσβαση στο διαδίκτυο προτιμά να διαβάζει την εφημερίδα στον υπολογιστή του, παρά να πηγαίνει στο περίπτερο και να την αγοράζει. Παράλληλα όμως οι εφημερίδες που έχουν ηλεκτρονικές εκδόσεις αποκτούν και νέους αναγνώστες. Κόσμος που πιθανόν δεν θα πήγαινε ποτέ στο περίπτερο για να τις αγοράσει, τώρα μπορεί εύκολα να να τις συναντήσει ...ηλεκτρονικά, να τις ξεφυλλίσει και να ρίξει μια ματιά σε αυτά που γράφονται εκεί.\nΟ “ΔΡΟΜΟΣ της αριστεράς” σχεδόν ταυτόχρονα με την έντυπη έκδοσή του κυκλοφόρησε και σε ηλεκτρονική μορφή, η οποία δεν περιορίστηκε μόνον στην παρουσίαση του περιεχομένου της έντυπης έκδοσης. Προβάλει και τρέχοντα σημαντικά πολιτικά γεγονότα, όπως τις ημέρες της αποστολής του στόλου της ελευθερίας στην Γάζα είχε συνεχή πληροφόρηση και ανταποκρίσεις για τις εξελίξεις. Επίσης στην ηλεκτρονική έκδοση του ΔΡΟΜΟΥ παρουσιάζονται ειδήσεις και πληροφορίες με την χρήση του video, πράγμα που προφανώς δεν μπορεί να γίνει στην έντυπη εκδοχή τους, όπως για παράδειγμα έγινε με την παρουσίαση της συνέντευξης τύπου της νέας πρωτοβουλίας για την ενότητα και κοινή δράση της αριστεράς.\nΟι ηλεκτρονικές διευθύνσεις είναι:\nΔΡΟΜΟΣ : http://www.edromos.gr/\nΕΠΟΧΗ : http://www.epohi.gr/portal/\nΠΡΙΝ : http://www.prin.gr/\nΗ απάντηση της Αριστεράς...\n"...Πρώτα απ’ όλα πρέπει να δίνει προτεραιότητα στην κρίση της εργασίας και όχι στην κρίση των οικονομικών του κράτους. Μπροστά πρέπει να μπαίνουν τα αιτήματα που σχετίζονται με την ταξικότητα της σύγκρουσης, αιτήματα για την αναδιανομή του εισοδήματος, τις εργασιακές σχέσεις, το ασφαλιστικό, τον δημόσιο πλούτο, και να έπονται – στο μέτρο που πραγματικά τίθενται και είναι αναγκαία – τα αιτήματα που απαντούν στο «τι θα κάνει η χώρα με το χρέος».\nΚαι πέρα από τα όσα αναπτύξαμε στα προηγούμενα, υπάρχει η ανάγκη για δημόσιο έλεγχο στο χρηματοπιστωτικό σύστημα ως κομβικό σημείο της κρίσης, η αντιπαράθεση στις ιδεολογίες της απώλειας της εθνικής κυριαρχίας, της επίρριψης ευθύνης στην τρόικα για μέτρα που αποτελούν πρωτοβουλία της κυβέρνησης και είναι ολότελα εκτός του Μνημονίου. Η σύγκρουση είναι και παραμένει ταξική και όχι ανάμεσα στις δυνάμεις του έθνους και στους ξένους που «μας επιβάλουν τα μέτρα». Το ΠΑΣΟΚ είναι ο καλύτερος μαθητής του νεοφιλελευθερισμού στη χώρα και αντιλαμβάνεται την κρίση ως ευκαιρία για να περάσει μέτρα που ούτως ή άλλως έχει επιχειρήσει να επιβάλει στο παρελθόν, όπως για παράδειγμα η ανασφάλιστη εργασία των νέων σε καθεστώς μαθητείας με μισθούς κάτω από τη συλλογική σύμβαση εργασίας.\nΤο κρίσιμο λάθος από την πλευρά της Αριστεράς θα ήταν να εστιαστεί στην κρίση του κράτους και όχι στην κρίση της εργασίας. Η πρώτη εκδοχή αποτελεί θητεία στην κοινωνική, πολιτική και ιδεολογική αυτοχειρία. Η δεύτερη υποδηλώνει την πρόθεση να υπερασπιστεί τα ταξικά, εργασιακά και κοινωνικά συμφέροντα των υποτελών τάξεων. Πρόκειται για αγώνα αμυντικό, απόλυτα αναγκαίο παρά τους λεονταρισμούς όσων ανεγκέφαλα προπαγανδίζουν την «αντεπίθεση», τη στάση πληρωμών, τη σύγκρουση σε πείσμα των συσχετισμών και χωρίς συγκεκριμένη στόχευση για τη συνέχεια.\nΣήμερα απαιτείται δουλειά «τυφλοπόντικα», οργάνωση της άμυνας της κοινωνίας, οικοδόμηση μιας αποτελεσματικής αριστερής γραμμής, που, ειδικά σήμερα, δεν μπορεί απλά να περιοριστεί στη διεκδίκηση και στις αγωνιστικές κινητοποιήσεις, αλλά οφείλει να συμβάλει στη δημιουργία δικτύων αλληλεγγύης και μορφών αυτοοργάνωσης των κομματιών που πλήττονται από την κρίση.\nΑντιπαραδείγματα δηλαδή κοινωνικής οργάνωσης που θα στηρίζονται στην ικανοποίηση των αναγκών και όχι στη μεγιστοποίηση του κέρδους. "\nΑπόσπασμα από το Editorial\nτου περιοδικού "Θέσεις", Τεύχος 112\nΣύντομη ενημέρωση από την 1η συνέλευση της Πρωτοβουλίας για τον διάλογο και την κοινή δράση της Αριστεράς.\nΠραγματοποιήθηκε σήμερα (Δευτέρα, 12/7) η πρώτη συνάντηση της “πρωτοβουλίας για τον διάλογο και την κοινή δράση της Αριστεράς”. Προσήλθε περισσότερος κόσμος από αυτόν που ανέμεναν οι οργανωτές για αυτό δεν έφτασαν οι καρέκλες και έμειναν αρκετοί όρθιοι. Πολλοί ήθελαν να μιλήσουν αλλά δυστυχώς δεν πρόλαβαν όλοι, γιατί στις 10.00 μ.μ. έπρεπε να παραδοθεί η αίθουσα. Ηλικιακά κυριαρχούσε η γενιά του Πολυτεχνείου και η συμμετοχή μειωνόταν όσο μειώνονταν και οι ηλικίες. Οι τοποθετήσεις είχαν περισσότερο τον χαρακτήρα της δήλωσης προθέσεων παρά της κατάθεσης συγκεκριμένων προτάσεων. Και προφανώς δεν θα μπορούσε να γίνει αλλιώς, αφού ήταν μια εκδήλωση “από τα κάτω” που προσπαθούσε να αποκτήσει ταυτότητα. Γι αυτό και ο Ευτύχης Μπιστάκης που είχε αναλάβει στο τέλος να κάνει το κλείσιμο βρέθηκε σε δύσκολη θέση, παρ' όλα αυτά τα κατάφερε μια χαρά και εισέπραξε ένα καλό χειροκρότημα.\nΣύντομα θα εκδοθεί δελτίο τύπου και θα ανακοινωθούν οι πρώτες δράσεις που έχουν σχεδιασθεί. Όμως, ανεξάρτητα από τις προθέσεις αυτών που την ξεκίνησαν, έχει ήδη αποκτήσει μια σημαντική δυναμική και αντικειμενικά μπαίνουν προβλήματα οργάνωσης της λειτουργίας και της συμμετοχής του κόσμου που εκδηλώνει ενδιαφέρον. Αναμένονται οι αντιδράσεις από τα κόμματα και τις οργανώσεις της Αριστεράς προς τα οποία έχει γίνει μια πρώτη απεύθυνση. Το θέμα επίσης έχει λάβει μεγάλη δημοσιότητα στα έντυπα της αριστεράς. Αλλά και οι πρώτες επικρίσεις έχουν διατυπωθεί από τον “ριζοσπάστη”...\nΕμπρηστική επίθεση στα γραφεία της ΚΟΕ και της εφημερίδας Δρόμος της Αριστεράς στη Θεσσαλονίκη\n12 Ιούλη 2010\nΦωτιά στην είσοδο των γραφείων που στεγάζονται η ΚΟΕ, συνιστώσα του ΣΥΡΙΖΑ, η εφημερίδα Δρόμος της Αριστεράς και η πολιτική - πολιτιστική λέσχη Αντίπερα Όχθη, επιχείρησαν να βάλουν φασιστοειδή τη Δευτέρα 12 Ιουλίου στις 4 το απόγευμα.\nΟ εμπρησμός εκδηλώθηκε στο δεύτερο όροφο της πολυκατοικίας στην οδό Ιουστινιανού 11. Η φωτιά από καθαρή σύμπτωση έγινε αμέσως αντιληπτή και αντιμετωπίστηκε, προκαλώντας ζημιές στο διάδρομο και την είσοδο των γραφείων.\nΣημειώνεται ότι την ώρα του εμπρησμού στα γραφεία βρίσκονταν τρία μέλη της Συντακτικής Ομάδας της εφημερίδας Δρόμος της Αριστεράς. Ένας από αυτούς, ο κριτικός κινηματογράφου Βασίλης Κεχαγιάς, την ώρα που αποχωρούσε από τα γραφεία (ευτυχώς) έγινε αντιληπτός από τους εμπρηστές οι οποίοι τράπηκαν σε φυγή, αφήνοντας πιθανότατα ανολοκλήρωτο το «περίεργο» έργο τους. Είναι προφανές ότι αν εξελισσόταν κανονικά όλο το σχέδιο της εμπρηστικής επίθεσης, οι συνέπειες θα ήταν πολύ μεγαλύτερες και ίσως να μιλούσαμε τώρα για θύματα.\nΣε μια περίοδο που η τρομοκρατία της τρόικας και της κυβέρνησης εναντίον της κοινωνίας κλιμακώνεται επικίνδυνα, αυξάνονται και τα «περίεργα» χτυπήματα παρακρατικών και φασιστικών οργανώσεων.\nΔηλώνουμε κατηγορηματικά ότι το μήνυμα που θέλανε να μας στείλουν το πήραμε και θα το επιστρέψουμε μέσα από τους μεγάλους αγώνες που θα αναπτυχθούν την επόμενη περίοδο.\nΤο ενοχικό «εμείς» είναι ένα δηλητηριώδες σκεύασμα\nΟ Μαυροειδής Σ. γράφει στην ΑΥΓΗ:"Φταίμε όλοι. Επειδή θεωρούμε ότι η επίκληση αυτής της συλλογικής ενοχής είναι μια καλοστημένη παγίδα, θέσαμε το ερώτημα "Φταίμε όλοι λοιπόν;" ζητώντας απο την Πέπη Ρηγοπούλου, τον Δημήτρη Σεβαστάκη, τον Σταύρο Σταυρίδη και τον Ξενοφώντα Κομνηνό να απαντήσουν αντικρούοντάς το."\nΑναδημοσιεύουμε την απάντηση του Σταύρου Σταυρίδη\nΠέραν του αμυντικού "εμείς" του συμφέροντος, της εθνικής ταυτότητας και της καλλιεργούμενης συλλογικής ενοχής, ας αναζητήσουμε τα πολλά "εμείς" μιας ζωής που μπορεί να φτιάχνεται από άλλα συστατικά και άλλες αξίες\nΠοιο είναι λοιπόν αυτό το «εμείς» που τόσο συχνά και εμφατικά χρησιμοποιούν οι κρατούντες για να απευθυνθούν στην κοινωνία στη σημερινή εποχή της κρίσης; Στο όνομα ποιας κοινής μοίρας καλούν την κοινωνία να στηρίξει τις επιλογές τους;\nΠρώτα-πρώτα πρόκειται για το "εμείς" μιας φαντασιακής κοινότητας που πρέπει να ξεχάσει, να ξεχνά διαρκώς, τους ανταγωνισμούς και τις αντιστάσεις που την διαπερνούν: «είμαστε όλοι Έλληνες και η χώρα κινδυνεύει, πρέπει λοιπόν να την στηρίξουμε». Τούτο το "εμείς" είναι το "εμείς" μιας κοινής ταυτότητας που απειλείται από τους «άλλους» (τους Γερμανούς, τους μετανάστες κ.ο.κ.).\nΑνησυχεί ο Περισσός για την “νέα πρωτοβουλία διαλόγου και κοινής δράσης της Αριστεράς”\nΟι πολιτικοί σχηματισμοί που λειτουργούν κυρίως ως ιδεολογικοί μηχανισμοί δεν μπορούν να μετεξελιχθούν και να αλλάξουν δομή. Αν εκδηλωθεί κρίση στην λειτουργία τους, τότε απλώς καταρρέουν. Το ΚΚΕ σήμερα εμφανίζει τα πρώτα σημάδια μιας παρόμοιας έκρυθμης κατάστασης, αφού σε μια περίοδο γενικευμένης οικονομικής κρίσης της χώρας ο πολιτικός του λόγος παραμένει περιθωριακός και δεν μπορεί να εμπνεύσει ούτε τα ίδια του τα μέλη και τους οπαδούς του. Αν δεν μπορεί σε τέτοιες συνθήκες να αυξήσει την επιρροή του στην εργατική τάξη και τον λαό, πότε θα το κάνει;\nΟ Περισσός γνωρίζει καλά ότι η όξυνση της κρίσης του πολιτικού συστήματος θα συμπαρασύρει και αυτόν στην καταστροφή. Γι αυτό είναι υπέρ της σταθερότητας. Για αυτό δεν προβάλει ως αίτημα εδώ και τώρα την απομάκρυνση αυτής της κυβέρνησης αλλά περιμένει να ωριμάσουν οι συνθήκες για την δευτέρα παρουσία του “υπαρκτού σοσιαλισμού”. Γνωρίζει ότι αν φύγει αυτή η κυβέρνηση κάτω από την πίεση της λαϊκής κατακραυγής αυτό δεν θα γίνει με τις δικές του πολιτικές συντεταγμένες. Επίσης γνωρίζει πως ο ελληνικός λαός αν έχει να διαλέξει ανάμεσα σε ένα πολιτικό σύστημα που θα είναι ανάλογο με αυτό που οραματίζεται το ΚΚΕ ή να γίνει η χώρα μας επαρχία της Γερμανίας, μάλλον θα προτιμήσει το δεύτερο...\nΜε αυτά τα δεδομένα έχει επιλέξει να αυτοπεριφρουρηθεί επιλέγοντας πολιτικές πρακτικές της απομόνωσης, τις οποίες επενδύει με τον μύθο της “καπιταλιστικής περικύκλωσης” για να γίνουν πιο εύπεπτες στα μέλη και στους οπαδούς του. Σε αυτά τα πλαίσια είναι κομμένες και ραμμένες οι θέσεις που προβάλλονται από τον “Ριζοσπάστη” για την νέα πρωτοβουλία διαλόγου και κοινής δράσης της Αριστεράς.\nΣε ένα πρώτο ανυπόγραφο (δηλαδή της διεύθυνσης) κείμενο που δημοσιεύτηκε στον “¨Ρ” με τίτλο: «Νέα» πρωτοβουλία με ξεθωριασμένες σημαίες, ο υπότιτλος προϊδεάζει τον αναγνώστη για το περιεχόμενό του: "Αναμασήματα για την ενότητα πάνω στο πρόβλημα χωρίς στρατηγική αντιπαράθεση με τον καπιταλισμό, παρουσιάστηκαν χτες σε συνέντευξη Τύπου."\nΤο κείμενο αυτό στην πραγματικότητα έρχεται να απαντήσει στο ερώτημα, αν σε αυτή την πρωτοβουλία συμμετέχει και κόσμος του ΚΚΕ. Αξίζει πράγματι βραβείο ταχυδακτυλουργίας ο τρόπος που απαντά η Δνση της εφημερίδας. Γράφει λοιπόν: "Την πρωτοβουλία στηρίζουν - όπως φάνηκε στη σύνθεση του ακροατηρίου - ο ΣΥΝ/ΣΥΡΙΖΑ, το ΝΑΡ και άλλοι αυτοαποκαλούμενοι «ανένταχτοι», ενώ οι στόχοι της ορίζονται από τις προτάσεις διαχείρισης του καπιταλισμού, στις οποίες συγκλίνουν οι υποστηρικτές της."\nΟι συντάκτες του άρθρου προσπαθούν να κρυφτούν πίσω από το δακτυλάκι τους. Η εκτίμηση τους στηρίζεται λοιπόν από το τι φάνηκε στην σύνθεση του ανώνυμου ακροατηρίου και όχι από τις επώνυμες υπογραφές, που συνοδεύουν το ιδρυτικό κείμενο αυτής της πρωτοβουλίας. Αυτό το κείμενο ήδη είχε δημοσιοποιηθεί και ήταν γνωστό στον Περισσό. Σε αυτές τις υπογραφές λοιπόν φαίνεται ότι υπάρχει και κόσμος από το ΚΚΕ. Και αυτό ακριβώς θέλει να κρύψει ο “Ρ”.\nΝΑ ΖΩΝΤΑΝΕΨΟΥΜΕ ΤΗ ΣΧΕΣΗ ΠΑΘΟΥΣ ΜΕ ΤΗ ΝΕΑ ΓΕΝΙΑ\nΑναδημοσίευση από την ΕΠΟΧΗ (11/7/10)\nΣυνέντευξη με τον Α. Αλαβάνο\nΔεν ήταν μια συζήτηση εφ’ όλης της ύλης, αλλά σε καμία περίπτωση η κουβέντα μας με τον πρώην πρόεδρο της κοινοβουλευτικής ομάδα του ΣΥΡΙΖΑ δεν έχασε το ενδιαφέρον της. Ο Αλέκος Αλαβάνος μιλάει για την αριστερά, τις αδυναμίες, αλλά και τις δυνατότητές της, τη σχέση της με τη νέα γενιά, τον ΣΥΡΙΖΑ και την ανάγκη ουσιαστικής επαφής με την κοινωνία και τις ανάγκες του.\n*Διανύουμε μια δύσκολη περίοδο στην Ελλάδα και την Ευρώπη λόγω της οικονομικής κρίσης. Αναρωτιέμαι, όμως, γιατί ενώ οι επιπτώσεις είναι τόσο επώδυνες για τους εργαζόμενους, τους άνεργους, τους νέους, οι αντιστάσεις δεν είναι οι αναμενόμενες; Είναι θέμα αδυναμίας των συνδικάτων, της αριστεράς;\nΈχουμε μια κρίση με πλανητικές διαστάσεις, μια κρίση οξύτατη, ιδιαίτερα στην Ευρώπη. Αυτή η κρίση έχει φέρει σε μεγάλο βαθμό σε μια χαοτική, αλλοπρόσαλλη και αντιφατική συμπεριφορά την ίδια την ηγεσία της Ευρώπης. Δεν είναι παράλογο να σαστίζει ο κόσμος, να νιώθει αμήχανα. Δημιουργείται η αίσθηση ότι όλα αυτά είναι πάνω από τις δυνάμεις μας, πάνω από τους αγώνες μας, πάνω από την ψήφο μας. Είναι μοιραία. Είναι το μικρότερο κακό. Είναι η θεία τιμωρία για τις αμαρτίες μας\n*Ή ότι ο αντίπαλος είναι πολύ πιο ισχυρός από μας …\nΌχι, ο αντίπαλος δεν είναι ούτε φαίνεται τόσο ισχυρός. Όταν, όμως, ο αντίπαλος είναι πιο αδύναμος και άρα απρόβλεπτος και επιθετικός μπορεί να ακινητοποιεί τον άλλο Ένας λόγος είναι ο ρόλος των ΜΜΕ. Ποτέ ίσως τα κεντρικά ΜΜΕ δεν τα έχουμε δει να λειτουργούν σε τέτοιο βαθμό , ως ανθυπασπιστές και λοχίες του συστήματος. Ένας άλλος λόγος είναι η απουσία ενός πολιτικού λόγου, που θα μπορούσε να επιταχύνει τη μετάβαση από το σάστισμα, τον φόβο και την οργή σε μια αγωνιστική κατεύθυνση θετικής προοπτικής και ελπίδας.\nΟΛΥΜΠΙΑΚΟΙ ΑΓΩΝΕΣ 2004: 6 ΧΡΟΝΙΑ ΜΕΤΑ…\n«Η ιδέα της καταγραφής των συνολικών επιπτώσεων από την διεξαγωγή των Ολυμπιακών Αγώνων του 2004 στην Αθήνα σε μια “Μαύρη Βίβλο”, έχει συζητηθεί εδώ και πολύ καιρό σε κάποιους κύκλους, οι οποίοι είχαν εκφράσει τις επιφυλάξεις τους ή την συνολική τους αντίθεση στο όλο εγχείρημα…(Είναι) γεγονός όμως ότι δεν λειτούργησε κάποιος “μηχανισμός” που να καταφέρει να ταξινομήσει, να επεξεργαστεί και να αξιολογήσει το τεράστιο υλικό που είχε συγκεντρωθεί τα 8 χρόνια που προηγήθηκαν των Ολυμπιακών Αγώνων του 2004…Ίσως, για μια ακόμη φορά, το κενό αυτό καλυφθεί από ακαδημαϊκές μελέτες και έρευνες, από διδακτορικές και μεταπτυχιακές διατριβές. Ας ελπίσουμε ότι η ιστορία δεν θα γραφτεί τελικά αποκλειστικά από τους ισχυρούς, από αυτούς που έχουν το χρήμα και ελέγχουν τους μηχανισμούς των ΜΜΕ, από τους διαμορφωτές της κοινής γνώμης. Ας ελπίσουμε ότι οι όποιες αντιστάσεις δεν αφομοιώθηκαν, θα μπορέσουν να βρουν τα “περάσματα” και να αναδείξουν το τι συνέβη πραγματικά στη χώρα μας με αφορμή τους Ολυμπιακούς Αγώνες του 2004 στην Αθήνα…»\nΤα παραπάνω γράφονταν τον Νοέμβριο του 2004, στον πρόλογο του βιβλίου μου «Η άλλη όψη της Ολυμπιάδας 2004» (εκδόσεις ΚΨΜ), το οποίο αποτέλεσε\nμια πρώτη «…ατομική και αποσπασματική παρουσίαση κάποιων πτυχών της Ολυμπιακής Αθήνας και κάποιων επιλεγμένων “αδέσποτων” απόψεων, προκειμένου να καταγραφούν κάποια “ίχνη” έστω, διαφορετικών στάσεων αλλά και αντιστάσεων που εκδηλώθηκαν ενάντια στους Ολυμπιακούς Αγώνες του 2004…»\nΓιατί δεν υπάρχει ανάλογη αντίδραση;\nΣήμερα ( Πέμπτη, 8/7), μέρα ΓΕΝΙΚΗΣ ΑΠΕΡΓΙΑΣ η διαδήλωση που έγινε στο κέντρο της Αθήνας ήταν μικρότερη από την προηγούμενη. Και δεν οφείλεται μόνον στο γεγονός ότι είχαν απεργία όλα τα μέσα μαζικής μεταφοράς, ούτε ότι έχουν αρχίσει τα μπάνια του λαού. Μια αναλυτική παρουσίαση της διαδήλωσης υπάρχει στην ιστοσελίδα "Με ΑΦΟΡΜΗ...". Ο Γ. Κατερίνης στο τεύχος 20 (Σάββατο, 3 Ιούλη 2010) της εφημερίδας "ΔΡΟΜΟΣ της αριστεράς" ανιχνεύοντας το ερώτημα «Γιατί δεν κατεβαίνουν οι εργαζόμενοι στις συγκεντρώσεις;»μεταξύ άλλων διατυπώνει την θέση: "Ας μην κρυβόμαστε πίσω από την παντοδυναμία της ΠΑΣΚΕ ή τη μοναχική πορεία του ΠΑΜΕ. Είναι εμπόδια που υπάρχουν, γιατί δεν έχει αναπτυχθεί εναλλακτική δράση από την υπόλοιπη Αριστερά.". Ολόκληρο το κείμενο μπορείτε να το διαβάσετε εδώ: "Γιατί δεν υπάρχει ανάλογη αντίδραση;"\nKαι στο ΠΑΣΟΚ κουνιέται κάτι...\nΔημοσιεύουμε την ¨ΑΠΟΦΑΣΗ της ΔΙΑΤΟΜΕΑΚΗΣ ΕΠΙΤΡΟΠΗΣ του ΠΑΣΟΚ για το ΕΡΓΑΣΙΑΚΟ - ΑΣΦΑΛΙΣΤΙΚΟ¨. Τα σχόλια τα αφήνουμε σε σας...\nΠού το πάει λοιπόν η Πρωτοβουλία;\nΑναδημοσίευση από την ιστοσελίδα "σκέψεις για τον ΣΥΡΙΖΑ":\nΑφορμή για αυτό το σχόλιο στάθηκε η δημοσίευση της απάντησης του Π. Παπακωνσταντίνου στην Συνέντευξη τύπου της Πρωτοβουλίας για τον διάλογο και την Κοινή Δράση της Αριστεράς. Εν αναμονή της λοιπής παρουσίασης των ομιλιών από την ΕΟΣ (που ως γνωστόν παρουσιάζει μανιωδώς κάθε επεισόδιο ψυχικού κλονισμού του ρετιρέ της Κουμουνδούρου), μπορούμε να κάνουμε κάποια πρώτα σχόλια:\nΣυγκινητική ήταν η παρουσία του Ν. Βούτση και του Χ. Παπαδόπουλου από την ντριμ τιμ της ΠΓ της ΚΠΕ του ΣΥΝ. Με έκδηλα τρομαγμένο βλέμμα για το πού το πάνε οι μπαγάσες (όχι οι εμπνευστές, οι άλλοι)… Συνεπικουρούμενοι από τον εμφανώς ζοριζόμενο Γ. Μπανιά, καθότι η πολυετής αναγνώρισή του ως μεγάλου τροχονόμου, συνομιλητή των όλων, συντονιστή των πάντων, γνώστη ορατών τε και αοράτων, προγνώστη του σύμπαντος, συνδετικού κρίκου, ψυχή της ενότητας, φωνή της συναίνεσης, διδάσκαλου της τακτικής κλπ κλπ, τίθεται εν αμφιβόλω.\nΚάτι καινούργιο κινείται στην Αριστερά...\nΣας παρουσιάζουμε, σε συνέχεια του δημοσιεύματος Παρουσίαση της πρωτοβουλίας για τον διάλογο και την κοινή δράση της Αριστεράς", αναλυτικά τις θέσεις των οργανωτών της εκδήλωσης που έγινε την Τρίτη (6/7/2010) στην αίθουσα της ΕΣΗΕΑ, αλλά και τις απόψεις και ακούστηκαν στην συζήτηση που ακολούθησε:\nΌλες τις τοποθετήσεις των εισηγητών μπορείτε να τις βρείτε μαγνητοσκοπημένες εδώ:\nΟι απόψεις και οι θέσεις τόσο των οργανωτών της εκδήλωσης, όσο και του κοινού που συμμετείχε στον διάλογο που αναπτύχθηκε, ξεδιπλώθηκαν και διευκρινίστηκαν σε μεγάλο βαθμό κατά την διάρκεια των ερωτοαπαντήσεων και των τοποθετήσεων που έγιναν από τα κάτω. Γι αυτό θα παρουσιάσουμε παρακάτω αναλυτικά αυτό το κομμάτι της εκδήλωσης.\nΑπό τις πρώτες ερωτήσεις έγινε σαφές ότι ο κόσμος που συμμετείχε στην εκδήλωση ήθελε να αντιληφθεί τον χαρακτήρα και τους πολιτικούς στόχους αυτής της πρωτοβουλίας, που προφανώς\nαυτό δεν μπορούσε να γίνει μέσα από το σύντομο κείμενο των υπογραφών που μοιράστηκε πριν την έναρξη της εκδήλωσης. Είναι χαρακτηριστικές αυτού του κλίματος οι ερωτήσεις δημοσιογράφου από “105.5 στο ΚΟΚΚΙΝΟ” και οι απαντήσεις που δόθηκαν:\nΠαρουσίαση της πρωτοβουλίας για τον "διάλογο και την κοινή δράση της Αριστεράς"\nΣήμερα (Τρίτη, 6/7/2010) στην αίθουσα της ΕΣΗΕΑ στην οδό Ακαδημίας δόθηκε συνέντευξη τύπου και ακολούθησε συζήτηση της "πρωτοβουλίας για διάλογο και κοινή δράση της Αριστεράς". Η πρωτοβουλία αυτή δεν έχει ακόμα όνομα, αλλά την βαφτίσαμε εμείς έτσι προσπαθώντας να αποδώσουμε στον τίτλο της προσδιοριστικά στοιχεία της της ταυτότητάς της και κυρίως των δηλωμένων προθέσεών της. Η εκδήλωση είχε μεγάλο ενδιαφέρον όχι μόνον γιατί για πρώτη φορά εδώ και πολλά χρόνια συμμετείχε τόσο μεγάλο εύρος πολιτικών χώρων της Αριστεράς σε μια κοινή συζήτηση, αλλά και για αυτά που ακούστηκαν. Την Δευτέρα το απόγευμα 7.30 μμ Σίνα 16, θα γίνει η πρώτη ανοικτή συνέλευση των συμμετεχόντων στην οποία όποιος ενδιαφέρεται μπορεί να συμμετέχει. Κατ αρχάς δημοσιεύουμε το κείμενο και τις πρώτες υπογραφές των συμμετεχόντων σε αυτή την πρωτοβουλία:\nΔημοσιοκάφροι σε εντεταλμένη υπηρεσία….\nΑυτό που είναι κανόνας για τις προσλήψεις στο δημόσιο καταφέρνουν να το παρουσιάσουν ως .."το Σκάνδαλο" και να προετοιμάσουν το κλίμα για γενικευμένες απολύσεις στον δημόσιο τομέα. Το στόχος δεν είναι οι διορισμένοι στην "ΑΓΡΟΓΗ", αλλά οι απολύσεις που έρχονται με τον "ΚΑΛΛΙΚΡΑΤΗ", οι απολύσεις στις ΔΕΚΟ, και έπονται και άλλες....\nΠρωτομάστορας σε αυτή την ιστορία ο κ. Πάγκαλος, ο οποίος άφησε για λίγο τον ρόλο που έχει αναλάβει - εργολαβικώς και αυτοβούλως - να προστατεύει την κυβέρνηση του ΠΑΣΟΚ από την Αριστερά. Όμως και όταν είναι υποχρεωμένος να εκτελεί εντολές, όπως απέδειξε παλαιότερα στην υπόθεση Οτσαλάν, μια χαρά τα καταφέρνει.\nΤώρα διεκπεραιώνει εντολές του ΔΝΤ και της Ε.Ε. για απολύσεις στον δημόσιο τομέα. Με την ευγενή συνδρομή των ΜΜΕ μια συνηθισμένη περίπτωση κομματικού ρουσφετιού της ΝΔ την έχουν κάνει πρώτη είδηση που έχει σκεπάσει το ασφαλιστικό και όλα τα άλλα ζητήματα. Όμως ο κόσμος δεν τσιμπάει. Μπορεί να ντοπάρονται και να συσπειρώνονται οι φανατικοί οπαδοί του κυβερνώντος κόμματος μέσα από αυτές τις πρακτικές,αλλά όλοι οι άλλοι χασκογελούν, αφού γνωρίζουν ότι οι κατήγοροι σε αυτή την υπόθεση κάνουν ακριβώς τα ίδια με τους κατηγορούμενους…\nΚαι μια κριτική της κριτικής…\nΑυτές τις μέρες πληροφορηθήκαμε ότι: «Αποκομμένη από τα άλλα νησιά έμεινε η ακριτική Γαύδος, εξαιτίας των νέων κανόνων ασφαλείας της Ε.Ε. για τις ακτοπλοϊκές συγκοινωνίες, οι οποίοι δεν επιτρέπουν σε πλοία όπως τα «Δασκαλογιάννης» και «Σαμαριά» της ΑΝΕΝΔΥΚ να μεταφέρουν επιβάτες». Διαβάζοντας αυτή την είδηση μας ήρθε στο νου αυτό που γράφαμε πρόσφατα: Έχετε αναρωτηθεί μήπως οι εφοπλιστές μας θα προτιμούσαν η χώρα μας να χρεοκοπήσει, να βγει από το ευρώ και να γίνει η "Αντίγκουα" της Μεσογείου;\nΓιατί τα γράφουμε όλα αυτά; Γιατί πιστεύουμε πως η Αριστερά δεν θα πρέπει να προβάλει ως κύρια πολιτικά αιτήματα που στοχεύουν στην υπεράσπιση του κόσμου της εργασίας από την εξοντωτική επίθεση που υφίσταται, πολιτικές επιλογές που έχουν μεγάλη πιθανότητα να υλοποιηθούν από τον κυρίαρχο ταξικό συσχετισμό ως πολιτικές διεξόδου από την δημοσιονομική κρίση της χώρας μας, οι οποίες φορτώνουν όλα τα βάρη στους εργαζόμενους. Απ' αυτή την σκοπιά είμαστε από τους πρώτους που κάναμε κριτική στο σύνθημα «ΠΑΥΣΗ ΠΛΗΡΩΜΩΝ - ΕΞΟΔΟΣ ΑΠΟ ΤΟ ΕΥΡΩ», όπως αυτό αναδείχτηκε από το κείμενο συλλογής υπογραφών ως η προμετωπίδα της «Πρωτοβουλίας των οικονομολόγων και πανεπιστημιακών».\nΔεν φτάνει η κρατική χρηματοδότηση!\nΗ κρατική χρηματοδότηση στα κόμματα υποτίθεται ότι γίνεται για να έχουν την ανεξαρτησία τους από το κεφάλαιο και να μην χρηματοδοτούνται απ' αυτό. Όμως στον ΣΥΝασπισμό φαίνεται ότι δεν φτάνει η χρηματοδότηση για να καλύψει τις ανάγκες του γι' αυτό και η εφημερίδα του η ΑΥΓΗ ψάχνει και άλλες πηγές χρηματοδότησης. Ιδιαίτερη προθυμία να διαφημιστούν στην ΑΥΓΗ τον τελευταίο καιρό δείχνουν τα "ΧΡΥΣΩΡΥΧΕΙΑ ΘΡΑΚΗΣ". Όσοι έχουν στοιχειώδεις περιβαλλοντικές ανησυχίες γνωρίζουν τι σημαίνει η δράση της συγκεκριμένης επιχείρησης και τι κινητοποιήσεις έχουν γίνει γι αυτά τα ζητήματα. Χθες (Κυριακή, 4/7) για μια ακόμα φορά η ΑΥΓΗ είχε ολοσέλιδη διαφήμιση αυτής της επιχείρησης που προβάλει τις ιδιαίτερες περιβαλλοντικές ευαισθησίες της. Λίγο παραπέρα είχε και τον "ΔΑΙΜΟΝΑ της ΟΙΚΟΛΟΓΙΑΣ"...\nΟ Ριζοσπάστης τουλάχιστον είναι πιο φιλικός στο περιβάλλον. Δεν προβάλει εταιρείες που καταστρέφουν το περιβάλλον ως οικολογικές και προφανώς δεν λαμβάνει και τα ανάλογα ...ευρουδάκια. Γιαυτό το ΚΚΕ αποφάσισε πρόσφατα μετά τα μέτρα της κυβέρνησης να περικόψει τους μισθούς των εργαζομένων στην επιχείρηση που εκδίδει την εφημερίδα...\nΌντως κάτι μαγειρεύεται στην αριστερά και μάλιστα σε χύτρα ταχύτητας\nΑναδημοσιεύουμε από την ιστοσελίδα "Σκέψεις για τον ΣΥΡΙΖΑ"\nΣε προηγούμενη ανάρτηση με τίτλο «τι μαγειρεύεται στην αριστερά;», διατύπωνα την υποψία ότι «η κοινή μήτρα της ΚΝΕ των σέβεντις μπορεί ακόμα να έχει συγκολλητική ισχύ φτιάχνοντας περίεργα τρίγωνα ανάμεσα στην Ανταρσύα, το Μέτωπο Α-Α και τμήμα του ΣΥΝ».\nΛίγες μέρες μετά (και χωρίς ομολογουμένως να με συμβουλευτεί κανείς), ανακοινώθηκε η «Πρωτοβουλία για ένα ενιαίο Αριστερό μέτωπο για ανατροπή του μνημονίου». Δεν διεκδικώ μπαξίσι καφετζούς, αλλά η Πρωτοβουλία αυτή πράγματι ενώνει στελέχη του ΝΑΡ (και ανακάμψαντες από τους παραιτηθέντες της ΚΕ του ΚΚΕ το 1989), με στελέχη της ομάδας Λαφαζάνη (Ήσυχος, Καλομοίρης) και στελέχη γύρω από το Μέτωπο Α-Α (και ειδικά από τη συντακτική της εφημερίδας Δρόμος). Το τρίγωνο ΝΑΡ – Αριστερό Ρεύμα – Μέτωπο Α-Α συμπληρώνεται από έναν τέταρτο παίκτη: Προσωπικότητες που το προηγούμενο διάστημα στήριζαν δημοσίως το ΚΚΕ ή είχαν χρηματίσει επί σειρά ετών βουλευτές του και μέχρι σήμερα δεν στήριξαν κάποιο άλλο σχήμα της αριστεράς, έστω κι αν ήταν γνωστή η διαφοροποίησή τους από την πολιτική του Περισσού.\nΗ πρωτοβουλία αυτή θα ήθελε να τετραγωνίσει το τρίγωνο Αλαβάνου – Λαφαζάνη – Χάγιου με προσθήκη στελεχών που έχουν πολύ πρόσφατη αναφορά στο ΚΚΕ. Αποδεικνύεται όντως ότι η κοινή μήτρα της ΚΝΕ των 70’ς είναι ισχυρή συγκολλητική ουσία, ανεξαρτήτως διασπάσεων, κατηγοριών και καταγγελιών ένθεν κακείθεν στις μετέπειτα δεκαετίες.\nΠρωτοβουλία για ένα ενιαίο Αριστερό μέτωπο για ανατροπή του μνημονίου\nΑναδημοσιεύουμε την είδηση από το www.tvxs.gr:\nΔεκάδες προσωπικότητες της κοινωνικής, πνευματικής και πολιτικής Αριστεράς οργανώνονται και πραγματοποιούν έκκληση για κοινή δράση όλων των κομμάτων κι οργανώσεων του αριστερού.\nΣτόχος της πρωτοβουλίας είναι η διαμόρφωση του ευρύτερου δυνατού λαϊκού ρεύματος ανατροπής του μνημονίου. Οι στόχοι της πρωτοβουλίας θα παρουσιαστούν την ερχόμενη Τρίτη 6 Ιουλίου στις 12 το μεσημέρι στην ΕΣΗΕΑ.\nΘα μιλήσουν οι Γιώργος Μανιάτης, Ευτύχης Μπιτσάκης, Χρήστος Κορτζίδης και Κώστας Ήσυχος.\nΔρόμος, Σάββατο 3 Ιουλίου, τεύχος 20, σελίδες 40\nΚόκκινη γραμμή για την κοινωνία η ψήφιση του ασφαλιστικού\nΣυνέντευξη του καθηγητή συνταγματικού δικαίου Ανδρέα Δημητρόπουλου\nγια το μνημόνιο και τα μέτρα\nΔεν θα γυρίσουμε πίσω από το 1911.\nΒασίλης Ασημακόπουλος, μέλος της συντακτικής ομάδας του Νέου Αγωνιστή\nΜε ποια κατεύθυνση απέναντι στην πολιτική κρίση\nΓράφουν ο Παναγιώτης Σωτήρης-ΑΡΑΝ, ο Πέτρος Ζούνης-ΑΚΟΑ και ο Δημήτρης Χατζηπαναγιώτου-Οικολόγοι Εναλλακτικοί\nΈχετε αναρωτηθεί μήπως οι εφοπλιστές μας θα προτιμούσαν η χώρα μας να χρεοκοπήσει, να βγει από το ευρώ και να γίνει η "Αντίγκουα" της Μεσογείου;\nΜε αφορμή τα πρόσφατα γεγονότα στο λιμάνι και πως αντιμετωπίστηκαν από τα ΜΜΕ, θα θέλαμε να κάνουμε μερικές επισημάνσεις για το εφοπλιστικό κεφάλαιο. Τον τελευταίο καιρό έχει γίνει της μόδας η άποψη ότι η αστική τάξη της χώρας μας είναι σχεδόν ανύπαρκτη, δεν έχει "εθνική" στρατηγική και κοιτάει μόνον τα στενά της ταξικά συμφέροντα, έχει υποταχτεί και ξεπουληθεί στους ξένους γι αυτό και είμαστε μια χώρα υπό την κατοχή του ΔΝΤ και της Ε.Ε. Είναι έτσι τα πράγματα;\nΤο καλοκαίρι, όταν ο λαός απολαμβάνει τα μπάνια του, επιλέγουν συνήθως οι κυβερνήσεις στη χώρα μας να θεσμοθετήσουν αντιλαϊκά μέτρα. Έχει όμως ο καιρός γυρίσματα. Λίγες μέρες πριν από τις 15 Ιουλίου 1965, κανένα κόμμα, καμία οργάνωση, κανένας θεωρητικός δεν μπορούσε να προβλέψει ότι θα άρχισε η εποποιία του Ιουλίου που κράτησε για περίπου 70 μέρες, έριξε δυο κυβερνήσεις και μάλλον καθυστέρησε 2 χρόνια το πραξικόπημα…\nΕΒΔΟΜΑΔΑ ΔΡΑΣΕΩΝ ΠΡΩΤΟΒΟΥΛΙΑΣ ΚΑΤΟΙΚΩΝ ΠΑΤΗΣΙΩΝ\nH "ΠΡΩΤΟΒΟΥΛΙΑ ΚΑΤΟΙΚΩΝ ΠΑΤΗΣΙΩΝ" οργάνωσε εβδομάδα δράσεων: Ενάντια στο «μονόδρομο» τους να πάρουμε την κατάσταση στα χέρια μας και να παλέψουμε…\nΣτα πλαίσια αυτά διοργανώθηκαν στο κτήμα Δρακοπούλου (Πατησίων 356-358) το Σάββατο 26 Ιουνίου προβολή του ντοκιμαντέρ (2007) του Κριστιάν Ρουό «Οι Άνθρωποι της LIP: Η Φαντασία στην Εξουσία». Στον απόηχο της εξέγερσης του Μάη του ΄68, το 1973 ξεκίνησε απεργία στην ωρολογοποιία LIP που κινδύνευε να κλείσει. Το ντοκιμαντέρ αναβιώνει βήμα βήμα τη συνειδητοποίηση των ειδικευμένων εργατών της LIP.\nΕπίσης την Τρίτη 29 Ιουνίου οργανώθηκε Χαριστικό παζάρι πριν από στην ανοιχτή εβδομαδιαία συνέλευση της Πρωτοβουλίας.\nΤην Παρασκευή 2 Ιουλίου και ώρα 19:30 οργανώνεται εκδήλωση με θέμα:\nΗ κρίση - Το χρέος - Τα νέα μέτρα. Δεν θα πληρώσουμε τις «αμαρτίες αλλονών»\nΑνοιχτή συζήτηση με τους ΕΥΚΛΕΙΔΗ ΤΣΑΚΑΛΩΤΟ, ΧΡΗΣΤΟ ΚΑΡΑΜΑΝΟ και ΛΕΩΝΙΔΑ ΒΑΤΙΚΙΩΤΗ.\nΜετά τη συζήτηση θα ακολουθήσει λαϊκό γλέντι με μουσική, ποτό, φαγητό.\nΤο Ρωμαϊκό Καλοκαίρι των Ναυαγίων\nΤην επόμενη εβδομάδα κυκλοφορεί από τις εκδόσεις «Βιβλιόραμα» σε συνεργασία με τα Αρχεία Σύγχρονης Κοινωνικής Ιστορίας ένα ακόμη βιβλίο της σειράς «Μαρτυρίες», που ξεκίνησε ο Άγγελος Ελεφάντης και συνεχίζει ο Στρατής Μπουρνάζος. Πρόκειται για το Ρωμαϊκό καλοκαίρι των ναυαγίων του Δημήτρη Καραχάλιου, μέλους του γραφείου της Δημοκρατικής Νεολαίας Λαμπράκη, που έχοντας γλυτώσει τη σύλληψη τις πρώτες φοβερές ημέρες της δικτατορίας των συνταγματαρχών, καταφεύγει, τον Ιούνιο του 1967, στη Ρώμη. Εκεί, στην «Pensione San Michele», μαζί με άλλους Έλληνες αριστερούς, φοιτητές αλλά και παλαιότερους αγωνιστές, θα έρθει σε επαφή με τις πολιτικές και πνευματικές αναζητήσεις της ιταλικής αριστεράς, αλλά και θα αντιμετωπίσει το αμιγώς κομματικό πνεύμα που βλέπει με καχυποψία τους Λαμπράκηδες και την ΕΔΑ. Στο Ρωμαϊκό καλοκαίρι των ναυαγίων αποτυπώνεται όλη η ατμόσφαιρα των πρώτων μηνών της ελληνικής δικτατορίας στη Ρώμη των Ελλήνων εξορίστων, αλλά και οι πολιτικές αντιθέσεις και αποκλίσεις που θα οδηγήσουν, λίγο μετά, στη διάσπαση του 1968. Πρόκειται άλλωστε για την πρώτη από τις «Μαρτυρίες» που δεν αφορά τα βιώματα του Αλβανικού, της Αντίστασης και του Εμφυλίου. Ο Δημήτρης Καραχάλιος αφηγείται με διεισδυτικότητα, χιούμορ και χαμηλούς τόνους, αποτυπώνοντας με ενάργεια τους ανθρώπινους τύπους και το κλίμα εκείνων των παράξενων και μετέωρων ημερών.\nΕνωμένοι θα ξεσηκωθούμε και θα νικήσουμε!\nΔελτίο Τύπου ΚΟΕ\nΤο νέο καθεστώς που επιβλήθηκε στη χώρα μας από την τρόικα και εκπροσωπείται από τη δοσίλογη κυβέρνηση του κ. Παπανδρέου χρησιμοποιεί κάθε μέσο για να ανακόψει τη λαϊκή οργή. Με την αμέριστη βοήθεια των «μεγάλων» ΜΜΕ των εργολάβων και των εφοπλιστών, αλλά ακόμη και «ανανεωτικών» πολιτικών εγχειρημάτων, επιχειρεί να θέσει εκτός νόμου το δικαίωμα της απεργίας – που είναι πλέον ιερό μόνο όταν... δεν ασκείται.\nΗ λυσσαλέα επίθεση του μαύρου αυτού μετώπου στα συνδικάτα των ναυτεργατών και στο ΠΑΜΕ εξαιτίας της απεργίας στο λιμάνι είναι χαρακτηριστική της κατρακύλας όχι μόνο των γερμανοτσολιάδων της ΔΝΤ και της ΕΕ, αλλά και των δήθεν ανεξάρτητων σχολιαστών διαφόρων χώρων - από τους υπαλλήλους του κ. Αλαφούζου ως τους εκφραστές μιας «δημοκρατικής αριστεράς» τύπου κ. Α. Νεφελούδη. Ταυτόχρονα, όπου δεν πίπτει λόγος, πίπτει ράβδος. Όπως στην προχτεσινή γενική απεργία, όπου οι ένστολοι του ΔΝΤ και της ΕΕ άσκησαν και πάλι χημικό-βιολογικό πόλεμο εναντίον των διαδηλωτών, στη δε Ομόνοια έφτασαν να κυνηγούν και να χτυπούν κόσμο δίπλα στις ράγες του μετρό.\nΤί έγινε στην 4η Αντιρατσιστική Γιορτή


Ελεύθερος αφέθηκε ο ένας από τους τέσσερις συλληφθέντες για την επίθεση στον Γιάννη Μπουτάρη το Σάββατο στις εκδηλώσεις για την ημέρα μνήμης της Γενοκτονίας των Ποντίων.\nΕιδικότερα ο 17χρονος αφέθηκε ελεύθερος προκειμένου να δικαστεί σε δικαστήριο ανηλίκων.\nΟι υπόλοιποι συλληφθέντες (δύο 20 χρονών και ένας 36 χρονών), παραπέμφθηκαν να δικαστούν στο Αυτόφωρο, στις 13.30.\nΟι τέσσερις άνδρες αντιμετωπίζουν τις κατηγορίες της διατάραξης κοινής ειρήνης, απρόκλητης επίθεσης και διακεκριμένης φθοράς.\nΜε την ανώτατη ποινή που προβλέπει ο νόμος για τους…\nΣτον ΑΝΤ1 μίλησε ο συνήγορος του παιδοκτόνου της Κέρκυρας, Βασίλης…\nΤραγική κατάληξη είχε η εγκυμοσύνη μιας 17χρονης στη Θεσσαλονίκη. Πριν…\nΡόδος: Προφυλακιστέος ο 23χρονος για τον βιασμό της 19χρονης με αναπηρία\nΠροσωρινά κρατούμενος, κρίθηκε πριν από λίγα λεπτά, με ομόφωνη απόφαση…


oikologein: «Βασιλική Τριανταφύλλου: Αχ, Γιάννη μ’!»\nΟ Πολυχώρος Vault παρουσιάζει το μονόλογο του Γιώργου Μεσολογγίτη «Βασιλική Τριανταφύλλου: Αχ, Γιάννη μ’!» σε σκηνοθεσία Κατερίνας Πολυχρονοπούλου, με την Ευγενία Αποστόλου στο ρόλο της Βασιλικής Τριανταφύλλου, από την Τετάρτη 7 Μαρτίου, όλες τις Τετάρτες του Μαρτίου στις 19:00 και από 18 Απριλίου κάθε Τετάρτη και Πέμπτη στις 21:00, έως την Πέμπτη 31 Μαίου\nΟ μονόλογος «Βασιλική Τριανταφύλλου: Αχ, Γιάννη μ’!» είναι ένας από τους επτά μονολόγους που παρουσιάζονται αυτή τη σεζόν στον Πολυχώρο Vault στα πλαίσια του θεατρικού project «Ο Γιος μου». Επτά σκηνοθέτες ετοιμάζουν επτά παραστάσεις στηριγμένες πάνω σε επτά βιογραφίες. Επτά μάνες μιλούν για τους γιους τους. Επτά γυναίκες ηθοποιοί παρουσιάζουν επτά μονολόγους γυναικών που μιλούν για τα παιδιά τους, που εμείς γνωρίσαμε ως άντρες σπουδαίους και διακεκριμένους που έλαμψαν με την προσωπικότητα, το έργο, την ευφυία, το ταλέντο, την τέχνη ή την επιστήμη τους (Μάντζαρος, Συγγρός, Σολωμός, Μέγας Αλέξανδρος, Μακρυγιάννης, Ψυχάρης, Καβάφης). Επτά σημαντικοί άντρες του παρελθόντος που η ζωή και το έργο τους παραμένουν ακόμα πηγή έμπνευσης για τους σύγχρονους, μέσα από μια γυναικεία ματιά.\nΠαράλληλα συνεχίζονται στον Πολυχώρο Vault οι μονόλογοι «Ο Γιος μου Νικόλαος Μάντζαρος» σε κείμενο - ερμηνεία της Χρύσας Σπηλιώτη και σκηνοθεσία Αυγουστίνου Ρεμούνδου και «Αγγέλικα Νίκλη Σολωμού η Διάφανη» σε κείμενο – σκηνοθεσία Περικλή Μοσχολιδάκη με τη Μάγδα Κατσιπάνου, ενώ έχει ήδη παρουσιαστεί ο μονόλογος «Νικολέττα Νομικού Συγγρού, ο Ανδρέας μου» σε κείμενο–σκηνοθεσία Σίμου Παπαναστασόπουλου με την Ιωάννα Γκαβάκου, και το Μάρτη ξεκινάει και ο μονόλογος της Κάτιας Σπερελάκη “Ολυμπιάδα ή Ζει ο Βασιλιάς Αλέξανδρος;” σε σκηνοθεσία Σήφη Μάινα, με την Κάτια Σπερελάκη.\nΑπό την Τετάρτη 7 Μαρτίου έως την Πέμπτη 31 Μαίου


Χρηματιστήριο: Με απώλειες της τάξης του -5% η δεύτερη εβδομάδα του Αυγούστου | Οικονομία & Αγορές | naftemporiki.gr\nΠαρασκευή, 09 Αυγούστου 2019 19:22\nΧρηματιστήριο: Με απώλειες της τάξης του -5% η δεύτερη εβδομάδα του Αυγούστου\nΣτην τελευταία συνεδρίαση της δεύτερης εβδομάδας του Αυγούστου, οι θεσμικοί μετά από άνοιγμα με ανοδικό χάσμα 1,33 μονάδων από το κλείσιμο της προηγούμενης συνόδου, προκάλεσαν την εγγραφή του ανώτερου μέρας στις 852,21 μονάδες. από 850,31 μονάδες την Πέμπτη, στις 10:55. Στις 840,27 μονάδες έκλεισε ο Γ.Δ.\nΣτην τελευταία συνεδρίαση της δεύτερης εβδομάδας του Αυγούστου, οι θεσμικοί μετά από άνοιγμα με ανοδικό χάσμα 1,33 μονάδων από το κλείσιμο της προηγούμενης συνόδου (846,80), προκάλεσαν την εγγραφή του ανώτερου μέρας στις 852,21 από 850,31 μονάδες την Πέμπτη, στις 10:55. Αμέσως μετά, ξεκίνησε μια μεγάλης διάρκειας αναζήτηση πυθμένα με σταθερής κλίσης πτωτική πορεία, που στις 14:36 οδήγησε τον ΓΔ στις 836,93 από 831,74 την προηγούμενη.\nΟ ΓΔ κρατήθηκε πάνω από τις 847 (σε θετικό πεδίο) από την έναρξη ως τις 11:52 και πέρασε σε αρνητικό πεδίο με 5 αλλαγές πρόσημου μεταβολής ως τις 12:25. Κατόπιν, με κύματα εντολών πώλησης που πυροδότησε η διάθεση φυγής από το ρίσκο στην κεφαλαιαγορά του ευρώ, έγραψε ελάχιστο στις 837 και οδηγήθηκε στις 17:00 στις 839,47 με κλείσιμο στις 840,27 από 846,80, που ήταν πιο κοντά στο κατώτερο της μέρας.\nΉταν σαφώς παρόμοια συνεδρία με της Τετάρτης με την επιμονή των πιέσεων ως το τέλος σε μετοχές όπως ΜΥΤΙΛ -2,12%%, ΟΛΠ -1,91%, ΦΡΛΚ -1,64%, ΒΙΟ -1,43%, ΟΤΕ -1,30%, ΕΧΑΕ -1,08% και ΕΕΕ -0,99%, από τα blue chip που στην προηγούμενη σύνοδο είχαν μέτρια κέρδη. Οι τράπεζες ήταν στο επίκεντρο της ζήτησης κατά την έναρξη αλλά από τις 10:55 ως τις 14:35, η ημερήσια πτώση του δείκτη τους (-2,22%) ήταν υπαίτια της καθόδου του ΓΔ (-1,17%) όταν χτύπησε το κατώτερο ημέρας.\nΕίχαμε εγγραφή του ανώτερου μέρας (852,21) 10 λεπτά μετά τις 10:45. Στις 17:00 είχαμε επιστροφή του μέσου όρου στις 839,5 μονάδες. Οι δημοπρασίες με υπεροχή της ζήτησης άλλαξαν προς τα πάνω την τιμή κλεισίματος που ήταν οι 840,27 από 846,80 μονάδες.\nΜετοχές που συνέβαλλαν ανοδικά (άμυνα στις απώλειες των δεικτών) ήταν οι μετοχές των ΛΑΜΔΑ +2,21%, ΟΠΑΠ +1,24%, ΑΔΜΗΕ +0,50%, ΕΛΛΑΚΤΩΡ +0,47%, και ΣΑΡ +0,12%. Ο δείκτης των τραπεζών δεν ήταν ο μόνιμος οδηγός των αλλαγών της κίνησης των βασικών δεικτών. Άνοιξε με σημαντικό (3,22 μονάδες) ανοδικό χάσμα στις 714,95 μονάδες. Το μέγιστο από το πρώτο μέρος ήταν οι 718,58 μονάδες και πτωτικά κινούμενος έφθασε στο κατώτερο στις 695,55 από 685,55 μονάδες την προηγούμενη. Συνέβαλλε στην εμφάνιση των απωλειών του μέσου όρου αφού στο δεύτερο μέρος παρέμεινε σε αρνητικό πεδίο και κατέληξε σε κλείσιμο στις 701,08 από 711,33 με πτώση -1,44%.\nΗ είσοδος των θεσμικών του δολαρίου με γνώση της πτωτικής δυναμικής αρχικά στα χρηματιστήρια των ΗΠΑ κίνησε τον ΓΔ πλάγια, με την επιμονή των εντολών πώλησης για τις Τράπεζες ακόμα μετά τις 16:37 ως τις δημοπρασίες.\nΠεριληπτικά: Η Αθήνα δεν ακολούθησε την κίνηση των βασικών δεικτών στην ΕΕ, με σχετική ως προς το αποτέλεσμα (μικρότερη πτώση) ανεξαρτησία. Οι περισσότεροι δείκτες στα χρηματιστήρια του ευρώ ήταν στο μεγαλύτερο διάστημα με πτωτικές μεταβολές που ξεπέρασαν το -1% ενώ οι εντολές πώλησης εδώ εκδηλώθηκαν έντονα στο πρώτο μέρος αλλά υπήρξαν κινήσεις απορρόφησης, χωρίς να επιτύχουν εμφάνιση θετικού πρόσημου. Τα χρηματιστήρια της Νέας Υόρκης δεν άλλαξαν πρόσημο ήταν μόνιμα αρνητικό και επηρέασαν για λίγο την ορμή στους DAX CAC FTSE100 που εμφάνιζαν πτωτική εικόνα όταν έκλεινε το Χ.Α, και κατέληξαν με απώλειες από -1% ως -2,3%.\nΤη σύνοδο σφράγισε αρκετά χαμηλότερο συναλλακτικό ενδιαφέρον, έναντι της προηγούμενης συνεδρίας, με συναλλαγές σε πακέτα αξίας 3,666 εκατ. ευρώ (για ΟΤΕ 2,915 εκατ. ευρώ και ΕΥΡΩΒ 751.000 ευρώ). Η δε εμφάνιση απωλειών και στα 4 Τραπεζικά blue chip, είχε σχέση με την δυναμική στα ελληνικά ομόλογα αναφοράς. Αυτά εμφάνισαν μεγαλύτερη διακύμανση της απόδοσης (10 από 6 μονάδες) αλλά με μεταβολή 9 μονάδων βάσης, η απόδοση από 2,04% κατέληξε στο 2,13%.\nΤο κλείσιμο του ΓΔ, ήταν 3,40 μονάδες πάνω στο ελάχιστο του. Ήταν σύνοδος με αποτέλεσμα ανοδικό για την κεφαλαιοποίηση του ΧΑ, που κατέληξε στα 57,994 από 58,442 δις ευρώ την προηγούμενη.\nΕπηρέασαν αρνητικά οι μεταβολές για τις Τράπεζες (+1,44% από -0,92%), αφού οι επενδυτές έκλεισαν την ΑΛΦΑ στο -1,95% από +0,61%, την ΕΤΕ στο -0,18% από -0,04%, ΕΥΡΩΒ -1,84% από +1,88% και την ΠΕΙΡ στο -1,23% από +4,94%. Οι μετοχές του FTSEM αντιμετωπίστηκαν χειρότερα από τα blue chip με μεταβολή -1,35% από +0,65%.\nΗ εβδομάδα έφερε πτώση -5,07% στον ΓΔ, αλλά -5,30% στον 25άρη και -6,98% στον FTSEM. Με αποτέλεσμα η επίδοση του Αυγούστου να διαμορφωθεί στο –6,80% για τον μέσο όρο, όταν ο 25άρης χάνει -7,08% και ο FTSEM -9,14%. Έτσι η απόδοση έτους διαμορφώθηκε στο +37,01%, +28,51% και +36,78% αντίστοιχα.\nΗ στατιστική εικόνα των blue chip βελτιώθηκε όπως προκύπτει από το πλήθος των ανοδικών (5 από 18) blue chip έναντι των καθοδικών (18 από 5) και δυο ΜΟΗ ΣΕΝΕΡ στα αμετάβλητα. Στο ΧΑ ο ΓΔ με μεταβολή -0,77% οδηγήθηκε στις 840,27 από 846,80 μονάδες και ο 25άρης έκλεισε στις 2066,99 από 2084,24 με μεταβολή -0,83%. Οι δημοπρασίες άλλαξαν την τιμή για τον ΓΔ και τον 25άρη, αλλά το κλείσιμο παρέμεινε πιο κοντά στο κατώτερο της ημερήσιας διακύμανσής τους.\nΓια να συμβούν τα παραπάνω ο τζίρος διαμορφώθηκε στα 34,936 από 63,070 εκατ. ευρώ και οι συναλλαγές με πακέτα είχαν αξία 3,666 από 7,095 εκατ. ευρώ. Στις μετοχές 25άρη, χωρίς να ληφθούν υπόψη τα πακέτα, κατευθύνθηκαν 27,677 από 50,376 εκατ. ευρώ και στου FTSEM 1,451 από 1,919 εκατ. ευρώ. Το πλήθος των ανοδικών ανήλθε σε 30 από 56, των καθοδικών 69 από 50 και 22 από 20 ήταν οι σταθερές.


Βρετανία: Επιτρέπονται όλα εκτός από το νερό - CNN.gr\nΒρετανία: Επιτρέπονται όλα εκτός από το νερό\nΜιχάλης Κοσμίδης , CNN Greece\n12:41 Κυριακή, 09 Οκτωβρίου 2016\nΑπό τον φιλικό «Μπόμπι» στον σκληρό αστυνομικό των δυνάμεων αντιμετώπισης ταραχών, η απόσταση στη Βρετανία είναι μικρότερη από όσο θα νόμιζε κανείς.\nΕίναι γεγονός πως οι βίαιες διαδηλώσεις σπανίζουν πλέον στην Βρετανία και η αστυνομία προτιμά γενικά μια προληπτική αντιμετώπιση. Ιδιαίτερα στις πορείες διαμαρτυρίας, η αστυνομία έχει πολλά περιθώρια επέμβασης πριν καν ξεκινήσει η εκδήλωση.\nΒάσει σχετικού νόμου οι διοργανωτές είναι υποχρεωμένοι να ενημερώσουν την αστυνομία για τα ακριβή σημεία συγκέντρωσης, την ακριβή διαδρομή κλπ. Η αστυνομία έχει δικαίωμα παρεμβάσεων ζητώντας αλλαγή των σημείων συγκέντρωσης ή και της ίδιας της διαδρομής της πορείας ή ακόμα και περιορισμό της. Παράλληλα η βρετανική αστυνομία δίνει μεγάλο βάρος στην συγκέντρωση πληροφοριών πριν την όποια εκδήλωση διαμαρτυρίας ώστε να είναι προετοιμασμένη.\nΧαρακτηριστική είναι η περίπτωση της αντικαπιταλιστικής συγκέντρωσης της Πρωτομαγιάς του 2001. Η αστυνομία χρησιμοποιώντας την απαγορευμένη πλέον τακτική του kettling (η δημιουργία αστυνομικού κλοιού που περιορίζει μια διαδήλωση σ’ ένα συγκεκριμένο σημείο από το οποίο υπάρχει μόνο μια έξοδος διαφυγής που ελέγχεται από την αστυνομία) είχε αποκλείσει για ώρες τη διαδήλωση στο Όξφορντ Σέρκους αφήνοντας τους διαδηλωτές να φεύγουν σε μικρές ομάδες και αφού είχαν καταγραφεί τα στοιχεία τους. Σημαντικό ρόλο στην επιτυχία της αμφιλεγόμενης αστυνομικής επιχείρησης είχε παίξει η πληροφορία που είχαν οι αστυνομικοί για τα χαρακτηριστικά "παγούρια - χελωνονιτζάκια" που θα κρατούσαν οι επικεφαλείς των διαδηλωτών στα χέρια , κάτι που τους επέτρεπε να αναγνωρίζουν αμέσως τις κινήσεις τους.\nΚαι ιδιωτικές εταιρείες εμποδίζουν διαδηλώσεις\nΟ κίνδυνος τρομοκρατικών επιθέσεων έχει ενισχύσει ακόμα περισσότερο τις αστυνομικές αρχές δίνοντάς τους κατά περίπτωση τη δυνατότητα να σταματήσουν και να κάνουν έλεγχο σε κάποιον ακόμα κι αν δεν υπάρχει κάποια συγκεκριμένη υποψία σε βάρος του.Μάλιστα ολόκληρο το Λονδίνο έχει χαρακτηριστεί περιοχή «ακινητοποίησης και έρευνας» με την αστυνομία να έχει δικαίωμα να σταματήσει για έλεγχο όποιον και όποτε θέλει. Οι εξουσίες αυτές έχουν εφαρμοστεί κατά καιρούς για να διαταράξουν την προσέλευση σε συγκεντρώσεις.\nΑξίζει να σημειωθεί πως ακόμα και εταιρείες μπορούν να επέμβουν για να αποτρέψουν ή να παρεμποδίσουν μια εκδήλωση διαμαρτυρίας. Οι εταιρίες έχουν δικαίωμα να ζητήσουν δικαστική απόφαση που να απαγορεύει πορεία ή συγκέντρωση σε κτίρια και εγκαταστάσεις τους. Η αστυνόμευση γίνεται από μεγάλο αριθμό μη εξοπλισμένων αστυνομικών αναπτυγμένων σύμφωνα με τις ανάγκες της επιχείρησης και τις πληροφορίες που έχουν συγκεντρωθεί.\nΑν κάποια διαδήλωση οδηγείται σε βίαιη έκβαση, αναλαμβάνουν οι ειδικά εκπαιδευμένες μονάδες, αρχικά με χρήση κλομπς. Στα πρώτα στάδια απώθησης χρησιμοποιείται και η έφιππη αστυνομία που έχει μεγάλα περιθώρια δράσης κατά των διαδηλωτών, εκμεταλλευόμενη το ύψος των αλόγων. Τον λόγο στη συνέχεια παίρνουν οι ειδικές δυνάμεις με πλήρη εξοπλισμό -τα αντίστοιχα των ελληνικών ΜΑΤ. Η χρήση χημικών ή πλαστικών σφαιρών αποτελεί μια από τις τελευταίες μεθόδους καταστολής. Η χρήση κανονιών νερού δίχασε πολιτικούς και κοινή γνώμη.\nΟ πρώην δήμαρχος του Λονδίνου (και νυν υπουργός Εξωτερικών, Μπόρις Τζόνσον) είχε αγοράσει τρία μεταχειρισμένα κανόνια νερού Wasserwerfer 9000 από τη Γερμανία το 2014 έναντι 218.000 λιρών, για λογαριασμό της Μητροπολιτικής Αστυνομίας. Η χρήση τους όμως απαγορεύτηκε διά παντός από την τότε υπουργό Εσωτερικών, και νυν πρωθυπουργό Τερέζα Μέι, λόγω των κινδύνων που ενέχει για το κοινό. Αξίζει πάντως να σημειωθεί πως όλα τα παραπάνω αφορούν στην Αγγλία, την Ουαλία και στην Σκωτία. Η αστυνομία κάνει πολύ συχνά χρήση βίαιων κατασταλτικών μεθόδων και χημικών στην Βόρεια Ιρλανδία, όπου οι συγκρούσεις Προτεσταντών και Καθολικών είναι συνηθισμένο φαινόμενο.\n«Τι ήταν αυτό;»: Ο Τραμπ επικρίνει την απονομή Όσκαρ στα «Παράσιτα»


Γενικά ΣΚΣ προκαλείται όταν οι ιστοί γύρω από το μέσο νεύρο του χεριού εμφανίζουν οίδημα που εξασκεί πίεση πάνω στο νεύρο.\nΣτα αρχικά στάδια το ΣΚΣ είναι αναστρέψιμο και ιάσιμο.\nΜε την πάροδο του χρόνου όμως η προσβολή των νεύρων επιδεινώνεται και μόνιμες βλάβες δημιουργούνται. Έτσι, σε διάστημα 5-10 ετών τα ενοχλήματα υποχωρούν αλλά μένει η μυϊκή ατροφία και αδυναμία.\nΣυχνά τα αίτια που προκαλούν το ΣΚΣ δεν βρίσκονται.\nΠΑΡΑΓΟΝΤΕΣ ΠΟΥ ΠΡΟΔΙΑΘΕΤΟΥΝ ΓΙΑ ΤΗΝ ΕΜΦΑΝΙΣΗ ΣΚΣ\nΤο ΣΚΣ εμφανίζει οικογενές, οικογενειακό ιστορικό υπόστρωμα.\nΟι γυναίκες εμφανίζουν ΣΚΣ συχνότερα από τους άνδρες. Αναλογία 9:1.\nΤα μεγάλης ηλικίας άτομα εμφανίζουν συχνότερα ΣΚΣ.\nΓια την πληρέστερη κατανόηση της αιτιοπαθογένειας του ΣΚΣ που οφείλεται σε δυσαρμονία του χώρου του καρπιαίου σωλήνα* και του χώρου που καταλαμβάνουν οι διερχόμενοι από το χώρο αυτό τένοντες, με αποτέλεσμα πίεση του μέσου νεύρου αναφέρονται ορισμένα ανατομικά στοιχεία της άκρας χείρας (βλέπε σχήμα1) όπως η νεύρωση της άκρας χείρας (βλέπε σχήμα 2).\n*Καρπιαίος σωλήνας : Σωλήνας που βρίσκεται στον καρπό και περιβάλλεται από οστεοϊνώδες υλικό μέσα από τον οποίο διέρχονται οι τένοντες των καμπτήρων μυών και το μέσο νεύρο. Άλλη ονομασία σωλήνας καμπτήρων μυών.\nΣημείωση : Μέσο νεύρο όπως φαίνεται στο σχήμα (Κίτρινο χρώμα) παρέχει αισθητικότητα στην εσωτερική επίφανεια παλάμης – μισή επιφάνεια παραμέσου δακτύλου, ονυχοφόρες φάλαγγες, δείκτη – μέσου – παράμεσου, παρέχει λειτουργία των μυών βάσεις αντίχειρα.\nΣΥΜΠΤΩΜΑΤΑ – ΚΛΙΝΙΚΗ ΕΙΚΟΝΑ ΣΚΣ\nΤο ΣΚΣ παρουσιάζει όχι χαρακτηριστικά εμφανή συμπτώματα που μπορεί να διαφέρουν ακόμα από άτομο σε άτομο.\nΈτσι συχνά αναφέρονται ενοχλήματα όπως «πονάω παντού, μουδιάζουν τα δάκτυλά μου», «πονάει ο ώμος μου».\nΣυνήθως ο ασθενής παρουσιάζει πόνο στα χέρια και αντιβράχιο, μουδιάσματα στα 3-4 δάκτυλα της κερκιδικής μοίρας του καρπού, πιο σπάνια ο ασθενής αναφέρει μυϊκή αδυναμία «πέφτουν τα αντικείμενα από τα χέρια του».\nΟι μισοί ασθενείς με ΣΚΣ εμφανίζουν πιο έντονα τα συμπτώματα κατά τις νυκτερινές ώρες ενώ οι υπόλοιποι κατά την διάρκεια της ημέρας.\nΣε χρόνιες, παραμελημένες περιπτώσεις ΣΚΣ εμφανίζεται ατροφία των μυών του θέναρος και λειτουργική ανεπάρκεια του χεριού (βλέπε σχήμα 3).\nΗ ταξινόμηση του ΣΚΣ ανάλογα με κλινική εικόνα και τα ηλεκτρονευρογραφικά ευρήματα (ΗΛΤΝ) έχει 3 στάδια.\n1ο ΣΤΑΔΙΟ : Ελαφρές περιπτώσεις ΣΚΣ\n2ο ΣΤΑΔΙΟ : Έντονα κλινικά ευρήματα – ηλεκτροφυσιολογικά ευρήματα.\n3ο ΣΤΑΔΙΟ : Παραμελημένο ΣΚΣ με εμφανείς ατροφίες.\nΓενικά τα συμπτώματα του ΚΝΣ συνήθως εμφανίζουν προοδευτική πορεία για εβδομάδες, μήνες, μερικές μέρες και χρόνια.\nΤα αρχικά συμπτώματα που πρέπει να αξιολογούνται από τον ασθενή και το γιατρό περιλαμβάνουν [πόνο στον καρπό του χεριού και την παλαμιαία επιφάνεια της άκρας χείρας (συνήθως και στα 2 χέρια)] με συνοδά συμπτώματα αίσθημα καύσου, μούδιασμα, νυγμώδη άλγη, στην παλαμιαία επιφάνεια του δείκτη, μέσου, παραμέσου δακτύλου, ο μικρός (5ο) δάκτυλο δεν εμφανίζει τα παραπάνω συμπτώματα.\nΌλα τα παραπάνω συμπτώματα μπορεί να εκτείνονται προς την περιοχή του ώμου.\nΑν δεν διαγνωστεί το ΣΚΣ το πάσχον χέρι εμφανίζεται συνεχώς μουδιασμένο με απώλεια αισθητικότητας (κρύο – ζεστό). Επίσης μπορεί να εμφανιστεί και μυϊκή αδυναμία.\nΟι ασθενείς με ΣΚΣ αναφέρουν ότι αισθάνονται «πρησμένα» τα πάσχοντα άκρα χωρίς αυτό να υπάρχει. Από κλινικής πλευράς η αναφορά των συμπτωμάτων αυτών δείχνει τη σοβαρότητα εξέλιξης του ΣΚΣ.\nΗ λήψη λεπτομερούς ιστορικού (ατομικού και οικογενειακού) και η επιμελής κλινική εξέταση είναι απαραίτητα διαγνωστικά στοιχεία.\nΕπίσης ειδικές δοκιμασίες είναι χρήσιμες για την διάγνωση του ΣΚΣ και άλλες κλινικές δοκιμασίες όπως άλλα tests :\n1ο Η κάμψη του καρπού στο ΣΚΣ ανευρίσκεται επώδυνη και μειωμένη ανύψωση χεριού.\n2ο Test Phalen : προκαλούμε κάμψη του καρπού και μετά πάροδο ενός λεπτού αν υπάρχει ΣΚΣ το άτομο αναφέρει «μουδιάσματα» στα 3,5 κερκιδικά δάκτυλα. Η θετικότητα του παραπάνω “test” είναι 48% - 80% στον ασθενή με ΣΚΣ, με ευαισθησία χαμηλή 67% ειδικότητα 59%.\nΣχήμα 4, Test Phalen\nΔεν συμβαδίζει απόλυτα με τα ηλεκτροφυσιολογικά ευρήματα (Ηλεκτρομυογράφημα – ταχύτητα αγωγής ερεθίσματος).\nΕπίσης άλλα «tests» όπως test Tinel : καλύτερη ονομασία σημείο Tinel (Juler Tinel : Γάλλος νευρολόγος 1879-1962). Εμφάνιση αίσθησης μυρμηκίασης η οποία παράγεται από την πίεση ή επίκρουση του νευρικού στελέχους που έχει υποστεί βλάβη, εκφύλιση μετά από τραυματισμό και Test Flick : κλινική δοκιμασία, ερωτηματολόγιο με τον εξεταζομένο ασθενής για τα συμπτώματα τα οποία παρατηρούνται κατά τις νυκτερινές ώρες. Δηλαδή την διαραχαή κίνησης κατά την επαφή των καρπών ειδικά κατά τις νυκτερινές ώρες. Ευαισθησία Test 93% - ειδικότητα 85%.\nΔοκιμασία ανύψωσης των χεριών : Ανύψωση των χεριών και παραμονή στη θέση αυτή για διάρκεια 2 λεπτών. Αν αναπαραχθούν τα συμπτώματα του ΣΚΣ (νυγμώδη άλγη – μουδιάσματα) τότε η δοκιμασία θεωρείται θετική για διάγνωση ΣΚΣ. Ευαισθησία 75% - Ειδικότητα 98%.\nΗ άσκηση πίεσης με το σφυγμομαινόμετρο μεταξύ της συστολικής και διαστολικής του ατόμου με πιθανό ΣΚΣ παρέχει στοιχεία για την διάγνωση του ΣΚΣ.\nΜε τον τρόπο εφαρμογής της πίεσης αυτής αποφράσεται η φλεβική επαναφορά προς το χέρι και η επερχόμενη αύξηση του όγκου του αίματος, αυξάνει την πίεση μέσα στον καρπιαίο σωλήνα.\nΔεν θεωρείται αξιόπιστη δοκιμασία.\nΔοκιμασία πίεσης Durkans.\nΒασίζεται στην αυξημένη άσκηση πίεσης είτε με τον αντίχειρα του γιατρού είτε με ειδική συσκευή στην περιοχή καρπιαίου σωλήνα. Δοκιμασία όχι αξιόπιστη.\nΣημείον Tilnel’s : [Juiles Tinel : Γάλλος νευρολόγος (1879-1952). Δερματική αίσθηση μυρμηκίασης που παράγεται κατά την πίεση ή επίκρουση του νευρικού στελέχους που έχει υποστεί βλάβη. Η αίσθηση αυτή παράγεται κατά την φάση επούλωσης των νεύρων. Το σημείο αυτό αφορά νεύρα που έχουν υποστεί κυρίως τραυματική βλάβη. Η δοκιμασία δεν θεωρείται ειδική για την διάγνωση ΣΚΣ. Θετικότητα 50%.\nΤο σύνολο των παραπάνω δοκιμασιών δεν είναι ειδικό για την διάγνωση του ΣΚΣ αλλά επειδή είναι απλές μπορεί να γίνουν σε κάθε ιατρείο σκόπιμο είναι να τις γνωρίζουν όλοι οι γιατροί (γενικοί γιατροί – παθολόγοι κ.α.) όπως και φυσικοθεραπευτές και τούτο διότι αποτελούν χρήσιμα στοιχεία για την διάγνωση του ΣΚΣ.\nΙΣΤΟΡΙΑ ΤΟΥ ΣΥΝΔΡΟΜΟΥ ΚΑΡΠΙΑΙΟΥ ΣΩΛΗΝΑ\n: Ο Γάλλος γιατρός J. Paget δημοσίευση την πρώτη περίπτωση ΣΚΣ\n: Η πρώτης παθολοφυσιολογική περιγραφή του ΣΚΣ γίνεται από Γάλλους Νευρολόγους P. Marie και C. Fox σε άτομα χωρίς προηγηθέντα τραυματισμό. Για πρώτη φορά αναφέρεται ότι το ΣΚΣ οφείλεται σε πίεση του μέσου νεύρου από τον εγκάρσιο σύνδεσμο του καρπού και συνέστησαν την χειρουργική επέμβαση.\n: Πρώτη επιτυχημένη από τον H. W. Wolman στο Σικάγο τον ΣΚΣ σε ασθενή που έπασχε από μεγαλακρία.\n: Ο καθηγητής Νευρολογίας Σκαρπαλέζος αναφέρεται στην περιγραφή του ΣΚΣ.\n: Ο ορθοπεδική γιατρός Φραγκιαδάκης Μανώλης στο Νοσοκομείο ΚΑΤ χειρουργεί επί 3 ώρες το ΣΚΣ.\n: Η κλινική μικροχειρουργική άκρας χειρός του ΚΑΤ προγραματίζει την επέμβαση.\n: Εφαρμόζεται η έγχυση κορτιζόνης και τοποθέτηση νάρθηκα καρπού για την θεραπεία του ΣΚΣ με επιτυχία άνωτων 80%.\nΣήμερα η επέμβαση έχει απλοποιηθεί (κλασσική ή ενδοσκοπική μέθοδος).\nΗ ενδοσκοπική μέθοδος αν και είναι λιγότερο τραυματική έχει μειονεκτήματα.\nΈτσι ο οδηγός που εισάγεται στο χειρουργικό πεδίο σαν οδηγός του ενδοτόμου, εισάγεται «στα τυφλά» με κίνδυνο πολλές φορές τραυματισμού του Μέσου Νεύρου. Η ανοικτή μέθοδος με τομή 4 – 5 εκ θεωρείται μέθοδος εκλογής με προσιτό χειρουργικό πεδίο.\nΕΠΙΠΛΟΚΕΣ ΧΕΙΡΟΥΡΓΙΚΗΣ ΘΕΡΑΠΕΙΑΣ ΣΚΣ\nΑιμορραγίες εντός της παλάμης.\nΔιάσπαση του τραύματος.\nΙατρογενής διατομή του κινητικού κλάδου του Μέσου νεύρου προς το θέναρ.\nΑτελής διάνοιξη του σωλήνος, ατελής εκτομή εγκάρσιου συνδέσμου.\nΤραυματισμός τενόντων και Μέσου Νεύρου.\nΒλάβες από κακή χρήση ή βλάβη Ηλεκτροχειρουγικής Μονάδας (Electro surgery Unit).\nΈγκαυμα Μέσου Νεύρου και ρίκνωση του.\nΕπώδυνη μετεγχειρητική ουλή – Χυλοειδή.\nΠΑΘΟΓΕΝΕΙΑ – ΦΥΣΙΟΛΟΓΙΑ ΣΚΣ\nΠαθολοφυσιολογικά το Σύνδρομο Καρπιαίου Σωλήνα οφείλεται σε δυσαρμονία του χώρου του καρπιαίου σωλήνα και του ανατομικού χώρου που καταλαμβάνουν οι διερχόμενοι τένοντες και το μέσο νεύρο.\nΤο ΣΚΣ οφείλεται σε διάφορες παθήσεις.\nΣύνδρομο : πολλαπλές κλινικές εκδηλώσεις από διάφορα συστήματα.\nΑίτια : Ασθένειες που συνοδεύονται από ΣΚΣ.\n→ Παχυσαρκία → Ρευματοειδής αρθρίτις → Ουρική νόσος → Σακχαρώδης Διαβήτης → Υποθυρεοειδισμός → Κύηση → Οστεοαρθρίτιδα → Αμυλοείδωση → Εμμηνόπαυση → Λοχεία → σ. Down.\nΕπίσης η διόγκωση – φλεγμονή τενοντοελυτρίτιδα καμπτήρων τενόντων άκρας χειρός από υπερκαταπόνηση του χεριού (κτηνοτρόφοι, οικοδόμοι, κομμώτριες, γεωργοί, οδηγός τροχοφόρων, χειριστές μηχανημάτων (κομπρεσερ) όλα τα προαναφερθέντα αίτια, και επαγγέλματα προκαλούν διόγκωση των ελύτρων και τενόντων μέσα στον καρπιαίο σωλήνα με επακόλουθη αύξηση της πιέσεως εντός αυτού. Στην υφιστάμενη αυτή πίεση «αδύναμος κρίκος» είναι το Μέσο Νεύρο!!!\nΣτο ένα αρχικό στάδιο πιέζονται τα μικρά αγγεία του περινευρίου του και στη συνέχεια το σύνολο του Μέσου Νεύρου που έχει σαν αποτέλεσμα διαταραχή της αγωγιμότητας του.\nΤο μέσο νεύρο διογκώνεται και εμφανίζει μικροσκοπικές αιμορραγίες.\nΣτις χρόνιες παραμελημένες περιπτώσεις ΣΚΣ εγκαθίσταται ίνωση νεύρου και μόνιμη λειτουργική βλάβη.\nΕπομένως το ΣΚΣ είναι μία φλεγμονώδης νόσος η οποία προκαλείται από επανλαμβανόμενους παράγοντες stress, φυσικών τραυματισμών, ασθενειών πολλές φορές όμως δεν βρίσκεται το αίτιο που προκαλεί το ΣΚΣ και δεν είναι εμφανά τα αίτια που προκαλούν αυτό.\nΣήμερα πιστεύεται είτε στην εμφάνιση του ΣΚΣ συμμετέχουν α) γενετικό υπόστρωμα, β) περιβαλλοντικοί «επικίνδυνοι» παράγοντες, όπως → και παχυσαρκία → κάπνισμα → κατάχρηση αλκοόλης → ψυχοκινητικές εντάσεις (stress) και με τον τρόπο αυτό το ΣΚΣ μπορεί να προκαλείται από συνδυασμό των παραπάνω παραγόντων.\nΠρέπει να σημειωθεί σήμερα ότι πολλές περιπτώσεις ΣΚΣ οφείλονται σε κακή θέση του καρπού κατά την δακτυλογράφηση ή χρήση υπολογιστή.\nΓια τον λόγο αυτό τα νέα πληκτρολόγια των υπολογιστών διαθέτουν μία νέα προέκταση στήριξης του καρπού.\nΧαρακτηριστικά το ΚΣΚ έχει ονομαστεί ειδικά για τις κατηγορίες αυτές «Νόσος των δακτυλογράφων» ή νόσος των «χειριστών Υπολογιστών».\nΈχουν επίσης αναφερθεί περιπτώσεις ΣΚΣ από γάγγλια ή όγκους.\nΑναφέρονται επίσης περιπτώσεις υποτροπής καρπιαίου σωλήνα (είχε χειρουργηθεί) από αμυλοείδωση σε νεφροπαθή υπό αιμοκάρθαση. Ο Σακχαρώδης Διαβήτης (ΣΔ) που προκαλεί πολύ συχνά διαβητική νευροπάθεια εμφανίζει κατά ποσοστό 6% ΣΚΣ.\nΕιδικά τα άτομα με ΣΔ1 εμφανίζουν άνω των 85% ΣΚΣ που έχει σχέση με την ηλικία του ατόμου, χρόνο διάρκειας ΣΔ.\nΤο ΣΚΣ που εμφανίζουν τα αυτοάνοσα νοσήματα (ρευματοειδής αρθρίτιδα – Συστηματικός Ερυθηματώδης Λύκος – Θυρεοειδίτιδα). Θεωρείται από πολλούς ερευνητές ότι αποτελεί ένα από τα πρώτα συμπτώματα των νοσημάτων αυτών.\nΣυνήθως η κατηγορία των αυτοάνοσων αυτών νόσων εμφανίζουν, σοβαρού βαθμού ΣΚΣ που χρειάζεται χειρουργική θεραπεία.\nΗ χρόνια νεφρική ανεπάρκεια (ΧΝΑ) ειδικά στους ασθενείς με χρόνια αιμοδιάλυση εμφανίζουν ΣΚΣ που αποδίδεται στην εναπόθεση Β2 – μικροσφαιρίνης στα αγγεία και νεύρα της άκρας χειρός με αποτέλεσμα εμφάνιση ΣΚΣ που η εξέλιξή του και πρόγνωση εξαρτάται από την διάρκεια της ΧΝΑ και της αιμοδιάλυσης που αντιμεωπίζει αυτήν.\nΕπίσης η χορήγηση φαρμάκων τα οποία επηρεάζουν το ανοσολογικό σύστημα του ατόμου όπως ιντερλευκίνη-2 Tamoxifen – Arimidex αντιπηκτικά φάρμακα – κορτιζόνη – ορμόνες υποκατάστασης ενοχοποιείται στην εμφάνιση ΣΚΣ.\nΒασικό στοιχείο για την διάγνωση ΣΚΣ είναι : α) ιστορικό, β) κλινική εξέταση όπου σε ποσοστό 98% τίθεται η διάγνωση.\nΌμως το ηλεκτρονευρογράφημα – ταχύτητα αγωγής ερεθίσματος – δυναμικό σύσπασεις του θέναρος.\nΘεωρούνται απαραίτητα στοιχεία για την διάγνωση και μελλοντική χειρουργική επέμβαση του ΣΚΣ.\nΤα τελευταία χρόνια οι διαγνωστικές προσεγγίσεις έχουν αυξηθεί με την βοήθεια των υπερήχων (U/S).\nΈτσι έχει δειχθεί ότι αύξηση του εγκάρσιου εμβαδού του μέσου νεύρου > 10mm2 θεωρείται σαν το ανώτερο φυσιολογικό όριο, το οποίο αυξάνεται στο ΣΚΣ.\nΚαλό θα είναι η U/S μέτρηση να γίνεται στο σημείο εισόδου του νεύρου στον καρπιαίο σωλήνα ή στο σημείο μέγιστου εμβαδού του μέσου νεύρου.\nΜετρήσεις > 15mm2 θεωρούνται διαγνωστικά ευρήματα ΣΚΣ ενώ παρουσία θετικού Power Doppler εύρημα για πιθανή χειρουργική επέμβαση.\nΕυαισθησία U/S μεθόδου φτάνει 97,9% ειδικότητα 86,8% μεθόδου.\nΕπίσης σημαντικά στοιχεία της υπερηχογραφικής απεικόνισης του ΣΚΣ είναι η διαπίστωση και το πιθανόν αίτιον του ΣΚΣ (π.χ. αρθρίτιδα, μόρφωμα της εξεταζόμενης περιοχής – επίσης διήθηση του καρπιαίου σωλήνα στοιχεία απαραίτητα για την παρακολούθηση κάθε θεραπευτικής αντιμετώπισης ΣΚΣ.\nΣυντηρητική θεραπεία : περιλαμβάνει περιορισμό όλων των κινήσεων που μπορεί να επιδεινώσουν το ΣΚΣ. Απόλυτη ξεκούραση συνιστάται για 2 – 6 εβδομάδες.\nΗ έγχυση τοπικά ή από το στόμα χορήγηση κορτικοστεροειδών όπως και ακινητοποίηση αποτελούν βασικά στοιχεία της συντηρητικής αγωγής. Μπορεί τα συμπτώματα να επανέλθουν μετά 1 – 2 μήνες.\nΕπίσης χρήση ασπιρίνης και ibuprofen (γενικά ΜΣΑΦ φάρμακα) με συγχορήγηση διουρητικών, Βιτ. Β6, βελονισμό, χορήγηση ω3 σκευασμάτων και χειροπρακτικές μεθόδοι δεν έχουν απόλυτη απόδειξη θεραπείας για το ΣΚΣ.\nΆλλες μορφές θεραπείας όπως ασκήσεις Υοga, βελονισμός, θεραπεία με laser έχουν αναφερθεί για την αντιμετώπιση ΣΚΣ.\nΧΕΙΡΟΥΡΓΙΚΗ ΑΝΤΙΜΕΤΩΠΙΣΗ ΣΚΣ\nΠολύ συχνή χειρουργική επέμβαση. Στατιστικά στοιχεία αναφέρουν οτι 70-90% των ασθενών που χειρουργούνται απαλάσσονται του νυκτερινού άλγους που συνοδεύει χαρακτηριστικά το ΣΚΣ.\nΟμάδες γιατρών πιστεύουν ότι πρέπει να υπάρξη μία συντηρητική περίοδος αντιμετώπισης του ΣΚΣ, πριν οι ασθενείς με ΣΚΣ οδηγηθούν στην χειρουργική επέμβαση.\nΜε το σκεπτικό αυτό έχει θεσπισθεί κατάλογος παραγόντων που παρέχουν ευνοϊκή εξέλιξη της χειρουργικής επέμβασης του ΣΚΣ.\n1. Χειρουργικοί επέμβαση εντός 3 ετών από την διάγνωση του ΣΚΣ.\n2. Καλή γενική κατάσταση ατόμου με ΣΚΣ.\n3. Καλή μυϊκής ισχύς, καλή ταχύτητα αγωγής ερεθίσματος στον ηλεκτρομυογραφικό έλεγχο.\n4. Συμπτώματα ΣΚΣ εντονότερα τη νύχτα.\nΜη ευνοϊκή ένδειξη, εξέλιξη χειρουργικής επέμβασης αποτελούν η παρακάτω παράγοντες.\n1. Ύπαρξη σοβαρών συμπτωμάτων πριν από το χειρουργείο όπως, συνεχές μούδιασμα, ελάττωση μυϊκής ισχύος, απώλεια μυϊκής μάζας, πτωχές ηλεκτρομυογραφικές ενδείξεις.\n2. Συμπτώματα άνω των 10 μηνών.\n3. Ηλικία > 50 έτη.\n4. Εργασία βαρειά χειρωνακτική. Σημειωτέον ότι τα άτομα που ασχολούνται με μηχανήματα που παράγουν κραδασμούς (κομπρεσερ – γεωργικά μηχανήματα παραμένουν ελεύθερα συμπτωμάτων 3 χρόνια περίπου μετά την επέμβαση για ΣΚΣ.\n5. Άτομα με ΧΝΑ (Χρόνια Νεφρική Ανεπάρκεια) υπό αιμοδιάλυση δεν έχουν επιτυχία στην χειρουργική αντιμετώπιση των ΣΚΣ (περίπου 50% ποσοστό από αυτούς υποτροπιάζουν μετά 1,5 χρόνο).\n6. Χρήση αλκοόλης και άτομα υπολειπόμενης πνευματικής ανάπτυξης όπως και άτομα με Σακχαρώδη Διαβήτη (ΣΔ) – αρτηριακή υπέρταση συνήθως υποβάλλονται σε δεύτερη εγχείρηση για το ΣΚΣ.\nΑνοικτή – Κλασσική μέθοδος\nΤοπική αναισθησία διάρκειας 12-20΄. Γίνεται στο χειρουργείο ή εξωτερικό ιατρείο. Η κλασσική χειρουργικη τομή έχει μήκος 3 – 4εκ. χρειάζεται περίπου 10 ράμματα 3/0 Ethilon. Η ανακούφιση του ασθενή είναι άμεση.\nΠροσπάθεια για μικρότερη τομή (1 – 2εκ.) είχε κακά αποτελέσματα.\nΗ νέα ενδοσκοπική μέθοδος.\nΧρήση μικρού ενδοσκοπίου αρχή εφαρμογής της το 2005. Μέσα από 2 μικρές τομές καθοδηγείται μεταλλικός οδηγός μέσω του οποίου το ενδοσκόπιο οδηγείται και κόβει τον εγκάρσιο σύνδεσμο.\nΕΠΙΠΛΟΚΕΣ ΕΓΧΕΙΡΗΣΗΣ ΣΚΣ\nΙατρογενή Διατομή κινητικού κλάδου Μέσου Νεύρου.\nΤραυματισμός τενόντων Μέσου Νεύρου.\nUniv. Maryland Med. Cent.


Αεροπορικά από Ρίο Ντε Τζανέιρο Διεθνές για Καταρράκτες Ιγκουάσου από 71 € | Skyscanner\nΑεροπορικά από Ρίο Ντε Τζανέιρο Διεθνές για Καταρράκτες Ιγκουάσου\nΣτοιχεία πτήσης Ρίο Ντε Τζανέιρο Διεθνές για Καταρράκτες Ιγκουάσου\nΠοια είναι η καλύτερη τιμή για μετ' επιστροφής πτήση από Ρίο Ντε Τζανέιρο Διεθνές προς Καταρράκτες Ιγκουάσου;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ρίο Ντε Τζανέιρο Διεθνές προς Καταρράκτες Ιγκουάσου είναι 71 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Ρίο Ντε Τζανέιρο Διεθνές προς Καταρράκτες Ιγκουάσου;\n2ώρες 10λεπτά είναι η μέση διάρκεια πτήσης από Ρίο Ντε Τζανέιρο Διεθνές προς Καταρράκτες Ιγκουάσου.\nΠόσες αεροπορικές εταιρείες πραγματοποιούν απευθείας πτήσεις από Ρίο Ντε Τζανέιρο Διεθνές προς Καταρράκτες Ιγκουάσου;\nΥπάρχουν 5 αεροπορικές εταιρείες που πραγματοποιούν πτήσεις απευθείας από Ρίο Ντε Τζανέιρο Διεθνές προς Καταρράκτες Ιγκουάσου.\nΠόσες πτήσεις πραγματοποιούνται την εβδομάδα από Ρίο Ντε Τζανέιρο Διεθνές προς Καταρράκτες Ιγκουάσου;\nΠραγματοποιούνται 40 πτήσεις την εβδομάδα από Ρίο Ντε Τζανέιρο Διεθνές προς Καταρράκτες Ιγκουάσου, από τον Οκτώβριος.\nΔείτε τις πτήσεις από Ρίο Ντε Τζανέιρο προς Καταρράκτες Ιγκουάσου και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Καταρράκτες Ιγκουάσου από Ρίο Ντε Τζανέιρο.\nΠοια είναι η καλύτερη ημερομηνία για να κλείσετε τα εισιτήρια σας από Ρίο Ντε Τζανέιρο προς Καταρράκτες Ιγκουάσου?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Ρίο Ντε Τζανέιρο προς Καταρράκτες Ιγκουάσου απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Ρίο Ντε Τζανέιρο προς Καταρράκτες Ιγκουάσου\nΑπόσταση από Καταρράκτες Ιγκουάσου προς Ρίο Ντε Τζανέιρο\nΧρόνος πτήσης από Καταρράκτες Ιγκουάσου προς Ρίο Ντε Τζανέιρο\nΠοιες αεροπορικές εταιρείες έχουν τα φθηνότερα αεροπορικά εισιτήρια από Ρίο Ντε Τζανέιρο προς Καταρράκτες Ιγκουάσου\nΠοιες αεροπορικές εταιρείες πετάνε απευθείας για Καταρράκτες Ιγκουάσου από Ρίο Ντε Τζανέιρο.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Ρίο Ντε Τζανέιρο προς Καταρράκτες Ιγκουάσου.


Προκηρύξεις ΑΣΕΠ Ιούνιος 2020: 5.961 προσλήψεις σε δήμους, υπουργεία και φορείς - xristika.gr\n23, Οκτώβριος, 2021 | 02:32\nΠροκηρύξεις ΑΣΕΠ Ιούνιος 2020: 5.961 προσλήψεις σε δήμους, υπουργεία και φορείς\nΔΗΜΟΣΙΟ ΕΙΔΗΣΕΙΣ ΤΩΡΑ - ΤΕΛΕΥΤΑΙΑ ΝΕΑ ΣΗΜΕΡΑ LIVE 15|06|2020\nΠροκηρύξεις ΑΣΕΠ Ιούνιος 2020: Μπαράζ προσλήψεων μέσα στον Ιούνιο καθώς δήμοι, υπουργεία και άλλοι δημόσιοι φορείς προχωρούν σε συνολικά 5.961 καλύψεις θέσεων προσωπικού!\nΔιαβάστε στο xristika.gr αναλυτικά τις θέσεις εργασίας:\nΠροκηρύξεις ΑΣΕΠ Ιούνιος 2020: Έρχεται πρόσληψη 152 ατόμων\nΗ προκήρυξη αναμένεται να φτάσει στα γραφεία του ΑΣΕΠ το αμέσως επόμενο διάστημα. Αναλυτικά, σύμφωνα με απόφαση που δημοσιεύτηκε στη Διαύγεια, εγκρίθηκε η κίνηση διαδικασιών πρόσληψης εκατόν πενήντα δύο (152) ατόμων, με μόνιμη σχέση εργασίας ή με σχέση εργασίας Ιδιωτικού Δικαίου Αορίστου Χρόνου, σε ερευνητικούς και τεχνολογικούς φορείς εποπτευόμενους από τη Γενική Γραμματεία Ερευνας και Τεχνολογίας, εκ των οποίων:\nοι εκατόν είκοσι δύο (122) αφορούν σε θέσεις Ειδικού Επιστημονικού και Τεχνικού Προσωπικού και\nοι τριάντα (30) σε θέσεις Διοικητικού Προσωπικού.\nΠαράλληλα, με την ίδια απόφαση καθορίστηκαν οι θέσεις που πρόκειται να πληρωθούν από άτομα που προστατεύονται από τις διατάξεις του ν. 2643/1998. Αναλυτικά, στο Ίδρυμα Τεχνολογίας και Έρευνας θα προσληφθεί ένας από την κατηγορία ΑΜΕΑ ΠΕ Διοικητικού-Οικονομικού (Οικονομικές Επιστήμες), στο Εθνικό Κέντρο Έρευνας Φυσικών Επιστήμων Δημόκριτος (Ν.Π.Δ.Δ.) θα προσληφθεί ένας από την κατηγορία πολυτέκνων ειδικότητας ΠΕ Διοικητικού – Οικονομικού (Οικονομολόγος/Οργάνωση και Διοίκηση Επιχειρήσεων) και στο Ελληνικό Κέντρο Θαλάσσιων Ερευνών ΕΛΚΕΘΕ (Ν.Π.Δ.Δ.) θα προσληφθεί από την κατηγορία των τριτέκνων ένας ΤΕ Διοικητικού – Λογιστικού (Λογιστική Διαχείριση Ερευνητικών Προγραμμάτων).\nΠροκηρύξεις ΑΣΕΠ Ιούνιος 2020: 1.209 μόνιμοι νοσηλευτές και παραϊατρικοί στα νοσοκομεία\nΆμεσα αναμένεται να σταλεί για δημοσίευση στο Εθνικό Τυπογραφείο η νέα προκήρυξη του υπουργείου Υγείας που αφορά στην πρόσληψη 1.209 μόνιμων υπαλλήλων στα νοσοκομεία και κέντρα υγείας όλης της χώρας. Ο διαγωνισμός του υπουργείου Υγείας θα αφορά όλες τις εκπαιδευτικές βαθμίδες (ΠΕ, ΤΕ, ΔΕ, ΥΕ) και θα γίνει με διαδικασίες εξπρές. Η Ανεξάρτητη Αρχή ολοκληρώνει αυτές τις μέρες τις διαδικασίες αιτημάτων και το επόμενο διάστημα η προκήρυξη θα σταλεί για ΦΕΚ. Στόχος του υπουργείου είναι ο διαγωνισμός να έχει ολοκληρωθεί μέσα στο καλοκαίρι ώστε το νέο προσωπικό μαζί με το προσωπικό της 2Κ/2019 (1.116 θέσεις στην Υγεία) να στελεχώσουν το σύστημα Υγείας προκειμένου να μη χρειαστεί το υπουργείο να προσλάβει επιπλέον εποχικό προσωπικό από τον Σεπτέμβριο σε περίπτωση που συνεχιστεί η διασπορά του κορονοϊού. Οι ειδικότητες που έχουν ζητηθεί είναι ίδιες με αυτής της 2Κ/2019 με την πλειονότητα των θέσεων να αφορά σε νοσηλευτικό προσωπικό αλλά και σε άλλες ειδικότητες όπως:\nΔιοίκησης μονάδων υγείας,\nΒοηθητικού Υγειονομικού προσωπικού κ.ά.\nΗ διαδικασία των αιτήσεων θα γίνει αποκλειστικά με ηλεκτρονική αλληλογραφία. Για τα δικαιολογητικά που οι υποψήφιοι δεν θα μπορούν να προμηθευτούν εντός της προβλεπόμενης προθεσμίας υποβολής αιτήσεων και όσο χρονικό διάστημα εξακολουθεί να υφίσταται άμεσος κίνδυνος δημόσιας υγείας από τη διασπορά του κορονοϊού COVID-19 θα μπορεί το ΑΣΕΠ να κάνει δεκτές αιτήσεις και δικαιολογητικά με υπεύθυνη δήλωση του ν. 1599/1986 (Α’ 75), σύμφωνα με την οποία, εφόσον προκύψει προσληπτέος, ο υποψήφιος οφείλει να προσκομίσει αυτά σε χρόνο μεταγενέστερο και πάντως άμεσα μετά τη λήξη των έκτακτων μέτρων λόγω του κορονοϊού COVID-19.\nΠροκηρύξεις ΑΣΕΠ Ιούνιος 2020: 187 μόνιμοι γεωπόνοι, κτηνίατροι και διοικητικοί σε υπουργείο Αγροτικής Ανάπτυξης – ΟΠΕΚΕΠΕ\nΣτα μέσα Ιουνίου αναμένεται να ξεκινήσει η προκήρυξη 3Κ/2020 που αφορά στην πρόσληψη 187 μόνιμων υπαλλήλων στο υπουργείο Αγροτικής Ανάπτυξης και στον ΟΠΕΚΕΠΕ. Υπενθυμίζεται ότι η εν λόγω προκήρυξη στάλθηκε από το ΑΣΕΠ στο Εθνικό Τυπογραφείο στα τέλη Απριλίου, ωστόσο δεν έχει δημοσιευτεί ακόμα στην Εφημερίδα της Κυβέρνησης, επειδή το υπουργείο Αγροτικής Ανάπτυξης ζήτησε από την Ανεξάρτητη Αρχή να κάνει μια προσθήκη της τελευταίας στιγμής. Η αλλαγή αυτή πήγε πίσω την προκήρυξη που κανονικά θα έπρεπε ήδη να είχε πάρει ΦΕΚ και να είχε ξεκινήσει η διαδικασία αιτήσεων. Το ΑΣΕΠ θα στείλει εκ νέου τον νέο διαγωνισμό στο Εθνικό Τυπογραφείο τις επόμενες μέρες και η προθεσμία υποβολής αιτήσεων αναμένεται να ξεκινήσει στα μέσα Ιουνίου. Οι περισσότερες θέσεις θα καλυφθούν από άτομα ειδικοτήτων γεωπόνων, κτηνιάτρων και διοικητικού προσωπικού.\nΑνάμεσα στα δικαιολογητικά που θα καταθέσουν οι υποψήφιοι κτηνίατροι και γεωπόνοι θα πρέπει να προσκομίσουν Βεβαίωση Συνδρομής Νόμιμων Προϋποθέσεων Έναρξης Άσκησης του Γεωτεχνικού Επαγγέλματος. Για ορισμένες θέσεις της προκήρυξης θα ισχύσει η εντοπιότητα. Για να λάβει ο υποψήφιος τα μόρια της εντοπιότητας θα πρέπει να προσκομίσει αποδεικτικό ότι είναι μόνιμος κάτοικος των δήμων των νομών ή νησιών ή παραμεθορίων περιοχών ή δήμων με πληθυσμό μικρότερο των 10.000 κατοίκων εφόσον επιθυμεί τον διορισμό του σε θέσεις υπηρεσιών του Δημοσίου ή των νομικών προσώπων της παρ. 1 του άρθρου 164 του ν. 2190/ 1994 και της παρ. 3 του άρθρου 1 του ν. 2527/1997 όπως τροποποιήθηκε και ισχύει στον αντίστοιχο νομό ή νησί ή παραμεθόριο περιοχή και δεσμεύεται να υπηρετήσει σε αυτή επί μία τουλάχιστον δεκαετία.\nΠροκηρύξεις ΑΣΕΠ Ιούνιος 2020: 3.700 προσλήψεις εποχικού προσωπικού σε δήμους και δημοτικές επιχειρήσεις\nΜέσω πέντε συνολικά εγκριτικών αποφάσεων αποφασίστηκε η πρόσληψη εποχικών που θα ενισχύσουν τους ΟΤΑ για τις ανάγκες της θερινής σεζόν. Πρόκειται για επιχειρήσεις όπως ύδρευσης, αποχέτευσης, ηλεκτροφωτισμού, καθαριότητας, πολιτισμού, γυμναστηρίων, περιβάλλοντος και εκμετάλλευσης παραλίας. Οσοι προσληφθούν θα υπογράψουν οκτάμηνες, εννεάμηνες και εντεκάμηνες συμβάσεις εργασίας. Οι ειδικότητες που θα ζητηθούν είναι:\nεργάτες γενικών καθηκόντων,\nκαθηγητές μουσικής, χορού, δραματικής τέχνης, εικαστικών,\nδιδακτικό προσωπικό παραδοσιακών χορών,\nχειριστές μηχανημάτων κ.ά.\nΑνάμεσα στα δικαιολογητικά που θα πρέπει να καταθέσουν οι υποψήφιοι για τις εποχικές θέσεις περιλαμβάνονται η αίτηση, πιστοποιητικό οικογενειακής κατάστασης, αντίγραφα τίτλου σπουδών και φωτοτυπία των δύο όψεων της αστυνομικής ταυτότητας. Η πρόσληψη του ανωτέρω προσωπικού θα γίνει σύμφωνα με τις διατάξεις του άρθρου 21 του ν. 2190/1994 όπως ισχύει και τις όμοιες του άρθρου 9 του ν. 3812/2009, καθώς και αυτές του πδ 524/1980 κατά περίπτωση.\nΠροκηρύξεις ΑΣΕΠ Ιούνιος 2020: 480 προσλήψεις εποχικών συνοροφυλάκων\nΠροκηρύξεις ΑΣΕΠ Ιούνιος 2020: 58 εποχικοί γεωπόνοι και κτηνίατροι στον ΕΛΓΑ\nΜε εποχικό προσωπικό θα ενισχυθεί ο Οργανισμός Ελληνικών Γεωργικών Ασφαλίσεων (ΕΛ.Γ.Α.). Συνολικά έχουν εγκριθεί και θα γίνουν 50 προσλήψεις υπαλλήλων του κλάδου ΠΕ Γεωπόνων με σχέση εργασίας ιδιωτικού δικαίου ορισμένου χρόνου χρονικής διάρκειας έως 8 μηνών, με τη διαδικασία του άρθρου 20 του Ν. 2190/1994, όπως ισχύει σήμερα, για την αντιμετώπιση απρόβλεπτων και επειγουσών αναγκών των Υποκαταστημάτων ΕΛΓΑ Βέροιας, Κοζάνης και Λάρισας, προκειμένου να διενεργηθούν άμεσα οι εξατομικευμένες εκτιμήσεις των εκτεταμένων ζημιών που έχουν σημειωθεί λόγω παγετού σε καλλιέργειες οπωροφόρων δένδρων καθώς επίσης και λόγω πλημμυρών, ως εξής:\nΠαράλληλα εγκρίθηκε η πρόσληψη 8 υπαλλήλων του κλάδου ΠΕ Κτηνιάτρων με σχέση εργασίας ιδιωτικού δικαίου ορισμένου χρόνου χρονικής διάρκειας έως 8 μηνών, με τη διαδικασία του άρθρου 20 του Ν. 2190/1994, όπως ισχύει σήμερα, για την αντιμετώπιση απρόβλεπτων και επειγουσών αναγκών των Υποκαταστημάτων ΕΛΓΑ Λάρισας, Τρίπολης, Καβάλας, Ιωαννίνων, Κοζάνης και Ηρακλείου, προκειμένου να διενεργηθούν άμεσα οι εξατομικευμένες εκτιμήσεις των ζημιωθέντων ζώων, λόγω σοβαρής απειλής της δημόσιας υγείας, ως εξής:\nΠροκηρύξεις ΑΣΕΠ Ιούνιος 2020: 139 τελωνειακοί στην ΑΑΔΕ\nΠροκηρύξεις ΑΣΕΠ Ιούνιος 2020: 36 μόνιμες θέσεις στον ΙΦΕΤ, ΤτΕ και ΑΔΑΕ\nΣχέδιο προκήρυξης επεξεργάζεται το ΑΣΕΠ για νέες προσλήψεις στο Ινστιτούτο Φαρμακευτικής Έρευνας και Τεχνολογίας ΑΕ (ΙΦΕΤ) για την πλήρωση 26 θέσεων ΠΕ, ΤΕ και ΔΕ κατηγορίας στην Αρχή Διασφάλισης του Απορρήτου των Επικοινωνιών (ΑΔΑΕ) για την πλήρωση 4 θέσεων ΠΕ, ΤΕ και ΥΕ κατηγορίας και στην Τράπεζα της Ελλάδος για την πλήρωση 6 θέσεων Δευτεροβάθμιας Εκπαίδευσης. Και αυτή η προκήρυξη αφορά αιτήματα φορέων που μαζεύτηκαν και θα εκδοθούν σε ένα ενιαίο διαγωνισμό. Οι ειδικότητες για τις θέσεις στον ΙΦΕΤ αφορούν ΔΕ Γενικών Καθηκόντων, ΤΕ Λογιστικού, ΠΕ Φαρμακοποιών κ.ά. Η νέα προκήρυξη αναμένεται να δημοσιευτεί το αμέσως επόμενο διάστημα.\n2κ. ΑΣΕΠ ΑΣΕΠ 2020 ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΝΕΑ ΠΡΟΚΗΡΥΞΕΙΣ ΑΣΕΠ ΠΡΟΚΗΡΥΞΕΙΣ ΑΣΕΠ 2020 ΠΡΟΚΗΡΥΞΗ ΑΣΕΠ ΠΡΟΣΛΗΨΕΙΣ ΣΕ ΔΗΜΟΥΣ ΠΡΟΣΛΗΨΕΙΣ ΣΕ ΔΗΜΟΥΣ 2020\nΕπιδότηση 360 ευρώ για internet – Δες ΕΔΩ αν τη δικαιούσαι


Ατομικό ο Ένοκ - Onsports.gr\nΑγγελική Κουρεμένου\t27 Απριλίου 2011, 19:17\nΑτομικό ο Ένοκ\nΑτομικό πρόγραμμα ακολούθησε στην προπόνηση της Τετάρτης (27/4) ο Ένοκ Πέρεζ.\nΟ Κοσταρικανός ποδοσφαιριστής του ΑΟΤ εξαιτίας ενός μικροτραυματισμού που τον ταλαιπωρούσε, προπονήθηκε μόνος του κυρίως για προληπτικούς λόγους, με την συμμετοχή του στο Κυριακάτικο (1/5) ματς με την Καλλιθέα να μην κρίνεται αμφίβολη.\nΣτα της προπόνησης οι «κυανέρυθροι» δούλεψαν κυρίως στα τελειώματα των φάσεων, ενώ έπαιξαν και δίτερμα.\nΤέλος, η επόμενη προπόνηση για την ομάδα των Τρικάλων είναι προγραμματισμένη την Πέμπτη (28/4) στις 4μ.μ. το απόγευμα στο γήπεδο της Πηγής, ενώ σήμερα (27/4) η προετοιμασία ενόψει του ματς με τους «κυανόλευκους» συνεχίστηκε στο Μεγαλοχώρι.